Joker: egin desegin | 97.5FM MOZOILO IRRATIA\nVeneziako Mostra film festibalean Urrezko Lehoia lortu eta ustekabean Donostiako 67. Zinemaldian proiektatuz, Tod Phillips zuzendari estatu batuarraren azken filma ikusteko aukera izan dugu, Joker.\nZintaren izenak adierazi bezala, komiki eta zinema munduko gaizto ezagunenari buruzkoa da filma, Joker-aren sorreran zentratuz.\nJoaquin Phoenix-ek antzeztutako Arthur Fleck-en istorioa da zinta, nola pailazotzat lan egiten zuen gizontxoa Gotham herriko sinbolo bihurtzen den kontatzen diguna; familia, lagun eta gustu pertsonalak erakutziz.\nOrain arte ikusi gabeko Gotham bat planteatzen da filmean, kaosa buru izanik gizarte anarkiko baten antza hartzen duena. Kaosa eta maila ezberdintasunak izango dira ikusleak Jokerra ulertzera bultzatuko duten arrazoiak, hasierako gaizto perfila alde batera hutsi eta heroiaren kapa jarriz.\nIstorioaren alderdi garrantzitsuenetariko bat da hau, eta nahiz eta legearen kontra joan, Joker heroitzat ikusiko du ikusleak bere ekintzak ulertuz.\nGioi aldetik harribitxi bat da filma, ikuslea erakarri eta engantxatuta izateko estrategia oso interesgarri bat erabiliz; «egin desegin». Estrategia hau ikusleari informazio edo ideia bat ematean datza, gerora guztiz hautsiz eta sorpresa sentsazio handiagoa hutsiz.\nFilma jakitera eman zen momentutik sorturako ikara handiena ea Phillips eta Silver Gotham eta Batmanen munduan istorio egonkor bat sortzeko gai izango ziren zen, helburu hau ongi betez filmak. Aipatzeko da agian, filmaren momentu batzuk horratzarekin sartuta bezala daudela, batez ere Joker-a Wain familiarekon erlazionatzen dutenak.\nEstetika ere aipagarria da, kolore eta atrezzoarekin izugarrizko lana igarririk. Kolore hauekin batera Joaquin Phoenixen Jokerraren aurpegia ere aipa dezakegu, orain arte inoiz ikusi gabeko figura eta koloreekin aurpegian.\nAktorearen lana azpimarratzekoa da, izugarrizko meritua dauka Phoenixek antzezpen honetan egindakoak, eta nahiz eta Jokerra beste aktore handi batzuek landu izan, Phoenix haien mailara heldu da. Ezer arrarorik ez bada gertatzen, boletu asko ditu urte honetan Oscarra irabazteko.\nErreferentziak ere azpimarratu beharreko faktoreak dira filmean, Scorsese-ren Taxi Driver-eri hainbat klixka egitetik Heath Ledger-eri omenaldi bat eginez.\nFilm fresko eta erakargarria da Phillipsen Joker, tonu nagusi batetik super heroien istorio bat kontatuz eta hainbat mezu landuz. Oso gomendagarria, urteko film hoberenen listan sartu beharrekoa.\nTemas RelacionadosJokerSSIFFSSIFF67Todd PhillipsZinemaZinemaldiaZinemaldia 67


Udako zine emanaldiak eskainiko dituzte abuztuan Untzagan - etakitto.eus\nUdako zine emanaldiak eskainiko dituzte abuztuan Untzagan\nAzken lau urteetan ez da udako zine emanaldirik antolatu, baina aurten berriz lehengora bueltatzea erabaki dute udaleko Kultura sailekoek eta abuztuan hainbat pelikula kalean ikusteko aukera eskainiko diote herrian geratzen den jendeari. Eguraldia lagun bada, abuztuko lehen lau eguenetan (3an, 10ean, 17an eta 24an) Untzagan, harmailen aldean pantaila ipiniko dute eta pelikula bana emango dute aipatutako egun bakoitzean, 22:30ean hasita. Euria eginez gero, berriz, emanaldiak udaletxe azpiko arkupeetan izango dira. Emanaldiak eskaintzeko ardura Servifilms enpresak izango du eta hauek dira proiektatuko dituzten lau filmak: abuztuaren 3an “Alicia a través del espejo” (Zuz: James Bobin), 10ean “El pregón” (Zuz: Dani de la Orden), 17an “Zootrópolis” (Zuz: Byron Howard, Rich Moore) eta 24an “Mi amigo el dragón” (Zuz: David Lowery).\n#uda #zine #untzaga #film #pelikula\n« “Gustatzen jata mundura” lehiaketa ipini dute martxan udarako Irailaren 1ean zabalduko dute Liburutegiko irakurketa talde desberdinetan izena emateko epea »


Juan Mari Arzak, 2018ko San Sebastian Gastronomikako Omenaldi Saria | Gastronomika\nAnthony Bourdain New York-eko kazetari desagertuak Kazetaritza Gastronomikoko Pau Albornà Saria jasoko du hilondoko tituluan, eta elBulliko jantokiko bi “historikoek”, Lluís Garcíak eta Lluís Bioscak, Urrezko Gueridon Saria.\nBiltzarraz A zonan eta dastaketarekin gozatzeko Premium izen-emateek beherapena izango dute uztail amaiera arte.\nSan Sebastian Gastronomika 2018 biltzarra sukaldaritzaren munduko erdigune izango da urriaren 8tik 10era, eta xehetasunen berri ematen hasi dira. Sarrerak jada salgai eta nazio zein nazioarte mailako sukaldaritzako chef eta izen handiko pertsona gonbidatuen kartela ia itxita, orain ezagutarazi ditu banatuko dituen sari ezberdinen hiru saridunen izenak. Horien artean, Juan Mari Arzak “guztiaren sortzailea” –Omenaldi Saria-; elBulliko aretoko bi “historikoak”, Lluís García eta Lluís Biosca –Urrezko Guerdion Saria-, eta zoritxarrez berriki desagertutako New York-eko Anthony Bourdain chef eta kazetaria -Pau Albornà Saria-.\nSan Sebastian Gastronomikak Donostiako biltzarraren 20. urteurrena ospatuko du aurten, eta duela bi hamarkada sukaldaritza espainiarra eraldatu zuen iraultza omenduz egingo du. Programak iraultza horretako artistak omentzen ditu, bai eta hurak jarraitu zituztenak eta Espainia munduko lehen lerroan mantentzen dutenak ere. Horregatik guztiagatik, Omenaldi Saria “guztiari hasiera eman zion eta egun ere lanean jarraitzen duen chefarentzat izan behar zuen”, Juan Mari Arzakentzat (Donostia, 1942), hain zuzen. Epaimahaiaren arabera, Arzak jatetxeko chefa “gure sukaldaritza-iraultzaren ikur da, sormen geldiezinekoa eta eskuzabaltasun neurrigabekoa”. 2017an Michel Bras Gabriac-eko jenioarentzat izandako saria jasoko du aurten donostiarrak.\nUrteurren honetan, San Sebastian Gastronomikako Urrezko Gueridon Sariak Kataluniara arte bidaiatuko du munduko jatetxerik onena izandakoaren zerbitzua saritzeko. Lluís García eta Lluís Biosca “elBulli-ko zerbitzuaren buru izan ziren Juli Solerren buruzagitzapean, eta harekin jantokia ulertzeko modu berri bati forma eman zioten egun martxan den zerbitzuaren iraultzaren hastapenak izango zirenetan”. 80. hamarkada amaieratik Cala Montjoi-ko jatetxeko bi “historiko”, gaur egun El Bulli Foundation-en jardunean. “Sukaldaritza-diseinu berritzaileki garaikidean utzitako aztarnagatik “, Batzorde Teknikoak 2018ko Urrezko Gueridon Saria haiei “ex aequo”ematea erabaki du, Louis Villeneuve jantoki zuzendaria ordezkatuz (De Ville Hotel, Lausanne, Suitza).\nAnthony Bourdain desagertutako New York-eko chef eta kazetaria, 2018ko Kazetaritza Gastronomikoko “Pau Albornà i Torras” Nazioarteko Saria izendatu zuen biltzarreko epaimahaiak duela hilabete batzuk, Bourdainek onartu zuen aitortza. Zoritxarrez, handik zenbait astera bere buruaz beste egin zuen. Haatik, San Sebastian Gastronomikak saria mantendu nahi du bere omenez “munduko sukaldaritzak zabaltzeko haren lan erabakigarriagatik eta jasangarritasunari nahiz bidezko merkataritzari emandako babesagatik, baita bere literatura eta telebista lan garrantzitsuagatik ere”. Bourdain Nick Lander The Financial Times-eko kritiko gastronomikoaren oinordekoa izango da.\nSan Sebastian Gastronomikako saritu guztiak\nOmenaldia Urrezko Gueridon Saria Kazetaritza Gastronomikoa\n2018 Juan Mari Arzak Lluís García eta Lluís Biosca Anthony Bourdain\nPremium izen-ematerako azken egunak\nSariak lehen lerrotik gozatzeko eta auditoriumeko txostenetan dastaketekin parte hartzeko aukera ematen du Premium izen-emateak. Biltzarreko webean beherapenarekin eskuragarri soilik uztailak 31 arte (300€-tan, 395€ balioko du gero), izen-emate honek eserlekua bermatzen du A zonan biltzarrak iraungo duen hiru egunetan zehar, eszenatokitik hurbilen dagoen eta chefek prestatzen eta momentuan azaltzen dituzten dastaketak zerbitzatzen diren gune bakarra. Plaza mugatuekin, publiko Premiumak barrutik bizitzen du San Sebastian Gastronomika, beste hainbat abantaila dastatu eta gozatzeko aukerarekin, Sukalde Pribatu baterako gonbidapena (San Sebastian Gastronomikako sukaldaritza tailer monografikoak, 40 pertsonentzako mugatuak), esaterako, ostatua pasarelatik bertatik erreserbatzen bada. Gourmet hobariak.\nDuela 20 urte mundua aldatu duen iraultza bati hasiera eman zitzaion, Espainiako sukaldaritza garaikidearen iraultza. Duela 20 urte, askatasunean eta mugarik gabeko begiradan oinarritutako sukaldaritzako mitologia jaio zen Donostian, sukaldaritza hankaz gora jarri ez ezezik, gastronomia bera eraldatu eta esperientzia global ere bilakatu zuena. Eta duela 20 urte hura babestu eta adoretu zuen biltzarra jaio zen. Horregatik, urtemugak batze aldera, Donsotiako biltzar gastronomikoaren hogeigarren urteurrena ospatuko du Gastronomikak 2018ko urriaren 8tik 10era, eta munduaren aurrean aurkeztu gintuzten chefak eta trebezia, eta horiek munduko lehenengo lerrotik jarraitu zituztenak omentzeko egitaraua prestatu du opari.\nHorretarako, mugarik gabeko iraultza horren protagonistez osatutako kartela aurkezten du Gastronomikak. Martín Berasategui, Pedro Subijana, Andoni Luis Aduriz, Hilario Arbelaitz, Eneko Atxa, Josean Alija, Joan Roca, Carme Ruscalleda, Quique Dacosta, Ángel León, Paco Pérez, Dani García, Nacho Manzano edo Pedro eta Marcos Morán; orain arte inoiz ikusi gabeko emanaldi-formatuan, horietatik asko beren ikasle gailenak belaunaldien arteko eskualdatzearen erakusgarri gisa lehenengo aldiz aurkeztuz. Kontsagratuenak arrakastan jarraitu dituztenek lagunduko dituzte, Diego Guerrero, Paco Morales, Miguel Ángel Mayor, Maria José San Román, Kiko Moya, Alberto Ferruz, Ricard Camarena, Xanti Elías edo Yolanda León, besteak beste.\nEtorkizuna iraganari lotuta eta etorkizuna jasangarritasunezko orainari lotuta, donostiako biltzarrak balioetsi nahi dituen joeretako bat. Horretaz mintzatuko dira Germán Martitegui, Rodrigo de la Calle, Rodolfo Guzmán edo Chele González, Virgilio Martínez perutarra bezalako nazioarteko izenaz aparte.\nPol Pairet, Yoshihiro Narisawa edo José Andrés, munduko sukaldaritzaren egoera.\nNazioarteko agerpen bezala, perutarra Matías Perdomo italiarrak eta José Andrések, Amerikako erreferente espainiar handiak, herri honek jasandako iraultza gastronomikoa elBulliren azaletan bizi izandakoa, lagunduko dute. Amaitzeko, Paul Pairet frantsesak (Ultraviolet, Shaghai) eta Yoshihiro Narisawa japoniarrak (Narisawa, Tokyo) munduko gastronomiaren bilakaera erakutsiko dute.


Udalsarea 21 - Mugikortasun Jasangarriaren Astea\n2021eko MEAren logoa (arrosa)\n2021eko MEAren logoa (zuria)\n2021eko MEAren posterra (euskara)\n2021eko MEAren posterra (gaztelania)\n2021eko MEAren posterra (ingelesa)\n2021eko MEAren gida tematikoa (gaztelania)\n2021eko MEAren gida tematikoa (ingelesa)\n2021eko MEAren udalen atxikitxe-gutuna\n2021eko MEAren erakundeen atxikitze-gutuna EU\n2021eko MEAren sustapen-bideoa (ingelesa)\n2021eko Mugikortasunaren Europako Astea\nMugikortasunaren Europako Astearen kanpaina aukera ezin hobea da herritarrei mugikortasun jasangarriaren aukerak aurkezteko eta herriek zein hiriek aurrez aurre dituzten erronkak azaltzeko, betiere portaera-aldaketa bat bultzatzeko eta Europarako garraio-estrategia jasangarriago bat sortzeko lanean aurrera egiteko.\nTokiko agintariei aukera hau garraio-neurri berriak probatzeko eta herritarren iritzia eta ustea biltzeko balia dezaten gomendatzen diegu, bai eta tokiko eragileekin bildu eta mugikortasunaren alderdiak eta horiek bizi-kalitate eta osasunarekin duten harremana eztabaidatzeko ere. Automobilaren erabilera eta, horrenbestez, isurpenak murrizteko irtenbide berritzaileak aurkitzea da helburua, bai eta teknologia berriak edo hiri-plangintzako neurriak probatzea ere.\nMugikortasunaren Europako Astea, aurten, irailaren 16tik 22ra bitartean egingo da. Aurtengo gaia «Mugikortasun jasangarria, osasungarria eta segurua» da, eta goiburua, «Zaindu osasuna, mugi zaitez modu jasangarrian».\nNola parte hartu 2021eko Mugikortasunaren Europako Astean\nErraz asko: erregistratu onlineekitaldiaren webgune ofizialean.\nParte hartzen duten udalerri guztiak Europako webguneko udalerrien atalean egongo dira ikusgai.\nErregistroa ez da zertan osorik egin; berriz bueltatu daiteke erregistrora eta egin beharreko aldaketak egin, 2021eko Mugikortasunaren Europako Astea hasi arte, hots, irailaren 16ra arte.\nKanpainarekin bat egin duten udalerri parte-hartzaileak webgune honetan kontsulta daitezke: https://mobilityweek.eu/2021-participants-ES


Rivendel - Wikipedia, entziklopedia askea.\nRivendelen barne ikuspegi bat.\nRivendel, Tolkienen legendariumean agertzen den fikziozko toki bat da. Hobbita eta Eraztunen Jauna lanetan agertzen da. Elfoak bizi diren hiri-babesleku bat da, Elrond Peredhil edo Elfo erdiak zuzendua.\nEguzkiaren Bigarren Aroko 1697. urtean, Sauron eta Elfoen Gerraren ondoren, Elrondek Eregionetik ihes egin zuen, geratzen ziren Gwaith-i-Mirdainekin. Eriadorreko elfo errementarien ia erresuma guztia suntsitua zen bitartean, bizirautea lortu zuten Elfo Garaiek, Rivendeleko babeslekua eraiki zuten (elfoeraz Imladris, haran estua), Eriadorreko ekialdereneko zatian zegoen haran malkartsu eta isolatu batean, Mendi Lainotsuen oinean, Mitheithel eta Bruinen ibaien arteko lur angeluan.\nHemen ezkutatzen zen Elronden Etxe Handia. Itsasoaren ekialdeko azken etxe abegikortzat hartua, jakinduria eta ezagutza handien etxea zen, eta Elfo eta borondate oneko gizakientzako babesleku bat. Hemen, Dunedainak, euren haurtzaroan eta zahartzaroan hartuak ziren, herri nomada bihurtu zirenean. Bilbo Zorrozabalek hemen hartu zuen babesa bere azken urteetan, eta Aragorn bertan hasi zen bere gaztaroan. Eraztunaren Gerran, Eraztunaren Elkartea Elronden etxean hartua izan zen, eta bertan hartu ziren Sauronekin amaituko zuten erabakiak.\nHarana eta etxea, sorginkeria elfikoz babestuak zeuden (Elrondek gordetzen zuen Vilya eraztunaren boterearen ekintza baino ez zena), ibaiak altxarazi eta inbaditzaileak kanporatzea eragiten zutenak, euren botererik garrantzitsuena, sendapena eta kontserbazioa zen arren. Horregatik, bat, neke fisiko eta izpiritualetaz sendatzeko santutegi bat zen. Esaten zenez, bere gainean, izarrak dizdiratsuagoak ziren. Rivendelek, Eguzkiaren Bigarren eta Hirugarren Aroko gerra guztiei eutsi zien. Eraztunaren Gerraren ondoren, Elrondek Rivendel utzi zuen, Amanerantz joateko, baina bere seme Elrohir eta Elladan, bertan geratu ziren beste elfo askorekin batera (Zeleborn ere hara erretiratu zen, Galadriel joan ondoren, Eguzkiaren Laugarren Aroan, azken itsasontzi elfikoa abiatu zelarik Portu Grisetatik.\nOrriaren azken aldaketa: 7 otsaila 2022, 20:40.


Euskal Herria izena duen hizkuntza eta kultur errealitatea badela esan dio Miren Azkaratek Nafarroako Gobernuari\nNafarroako Gobernuak EAEko oinarrizko curriculuma ezartzeko auzi helegitea jarri ostean, Eusko Jaurlaritzako bozeramaile Miren Azkaratek dio, “gehiegizkoa dela EAEko curriculuma Nafarroako Foru Komunitatearen eskumenean esku sartzen dela” esatea. Izan ere, “zalantzarik gabe arrazoitu daiteke Euskal Herria izena duen hizkuntza eta kultur errealitatea izan dela historian, eta badagoela gaur egun ere”, dio bozeramaileak.\nLanbide Heziketa Irakatsi-Ikasi prozesua eraberritzen II Jardunaldia\nAurten ere, Elgoibarko Makina Erreminta institutuak, Lanbide Heziketako jardunaldiak burutu ditu eta aretoa jendez gainezka izan da. Hainbat gai, marko beraren barnean, proiektuak pertsonetan oinarritzean, bakoitza bere lanaren jabe egiteko prozesuan eta motibazioaren lanketan. Filosofia honek beregain, ikasleak prozesuaren elementu aktibo bihurtzea dakar eta bertako esperientzia praktikoa ezagutzeko parada ere izan da.\nNafarroako gobernuak EAEko curriculum dekretua kritikatu du\nMiguel Sanzen gobernuak, Eusko Jaurlaritzako Hezkuntza Sailak Curriculum dekretuarekin “Nafarroako errealitatean eta nortasunean eskua sartu” duela dio. Horren arrazoia, dekretu horrek “ Euskal Herriko ikuspegi propioan oinarrituz, ikuspegi global, plural eta irekia eraiki nahi duelako da, bere eremutzat Araba, Bizkaia, Gipuzkoa, Lapurdi, Nafarroa beherea, Nafarroa eta Zuberoa jasoz”.\nHezkuntza eztabaidagai asteartero Hikaateneoan\nHegoa nazioarteko lankidetza eta garapenari buruzko ikasketa institutuak, mundubildu proiektuaren barruan hausnarketa, eztabaida eta esperientzien trukaketa suspertu nahi du ikastetxeen artean. Horretarako, hainbat hitzaldi antolatu ditu hizkuntza eredu kritiko, demokratiko eta inklusiboa garatzeko hausnartuz.\nAbian da kosmodisea, ikasle gipuzkoarrentzat ekimena\nAbian da Gipuzkoako ikasle-gazteen artean kultura ekintzailea sustatzeko hezkuntza ekimen osatuaren edizio berrirako izen ematea. Kosmodisearen helburua, kultura ekintzailearen eta kultura digitalaren balioak sustatzeko helburuarekin.


Gasteizko kondairak gauez – Juanma Gallego\n30 marzo 2013 Juanma Gallego\nGasteizko kondairak gauez\nGasteizko gaua San Vicente elizatik. Irudia: Enrique Echazarra\nAhozko tradizioek ondare bitxia sorrarazten dute beti. Ondare hori, hala ere, ez da ikusten. Ezkutaturik dago, gehienetan leku historikoetan txertaturik. Baina argazkirik atera ezin badakioke ere, hor mantentzen da urteetan zehar, norbaitek kanpoko geruza kendu eta barrenetik altxor hori topatu arte.\nZeregin horretan aritu izan da aspalditik Enrique Echazarra gasteiztarra. Tradizio eta misterioak ikertzen aritu da urte askotan zehar. Orain bere ezagutzak tartekatzeko bide orijinala eta interesagarria martxan jarri du: Gasteiz gauez bisitatzeko txangoak.\nGasteizko alde zaharrean dauden hainbat tokitara egiten den bisitaldi historikoa da, beti ere gauez kontatzeko moduko istorioez lagunduta. Misterioak, tradizioak eta kronika beltzak protagonismo osoa dute txangoetan.\n«Istorio guztiek interes handia pizten dute», azaldu digu Enrique Echazarrak, «baina bi dira bereziki bisitaria gehien hunkitzen duten kontakizunak. Batetik aspaldian San Frantziskoko komentua zegoen lekua, orain Ogasun-Ordezkaritza dagoen eraikina, eta bertan izaten diren ustezko gertaera arraroak. Eta bestetik Gasteizko Sacamantecas gaizkilearen istorioa, Araba osoa kezkaren kezkaz mantendu zuen serie-hiltzailea, Jack The Ripper baino lehenago aritu izan zena”.\nBisitaldiek arrakasta handia lortu dute bai Gasteizko biztanleen artean zein kanpoko bisitariei dagokienez ere. Aukera polita, beraz, ukitu ezina den ondarean beste era batean murgiltzeko. Eta, zergatik ez, hotzikarak sentitzeko ere.\nVillasuso Jauregia, bisitatzen den lekuetako bat. Irudia: Enrique Echazarra\nAnterior Dachau ahaztu ezinik\nSiguiente Alcatrazen erretiroa


Osasun Sailak ez du kasu berririk hauteman Azkoitian - Azkoitia - Maxixatzen.eus\nOsasun Sailak ez du kasu berririk hauteman Azkoitian\nMaria Maya Manterola 2021-06-22 14:08\n100.000 biztanleko azken hamalau egunetako tasa 150,21era jaitsi da Azkoitian, eta eremu horian jarraitzen du. Bestalde, Araban, Bizkaian eta Gipuzkoan jaitsi egin dira ospitaleratzeak, eta atzo baino bost pertsona gutxiago daude Zaintza Intentsiboen Unitateetan.\nEusko Jaurlaritzak eta Nafarroako Gobernuak kaleratu dituzte atzo, astelehena, herriz herri egindako PCR eta antigeno proben emaitzak. Urola Kostan, guztira, sei izan dira zenbatutako kasuak, bezperan baino lau gehiago. Azkoitian ez dute kasu berririk hauteman; hori dela eta, 100.000 biztanleko azken hamalau egunetako tasa 150,21era jaitsi da, eta eremu horian jarraitzen du. Herriko egoera nabarmen hobetu da astebetean, joan zen asteartean eremu gorrian baitzegoen Azkoitia 425,60ko intzidentzia tasarekin.\nBestalde, Zumaian hauteman dute kasurik gehien eskualdean. Herri horretan egindako probetatik hiruk izan dute emaitza positiboa, eta beraz, zertxobait igo da tasa. Gaur-gaurkoz, 183,34koa da, Urola Kostako altuena. Azpeitian, berriz, bi kasu hauteman dituzte, eta 100.000 biztanleko azken hamalau egunetako tasa 164,26ra jaitsi da. Gaur-gaurkoz, eremu horian jarraitzen du, eta eskualdeko 5.000 biztanletik gorako herrietatik bigarren tasarik altuena duen herria da. Horrez gain, Zarautzen kasu bat detektatu duten, eta bertan dute 5.000 biztanletik gorako herrien arteko egoera onena; izan ere, 25,68ko tasa dute, eta eremu berdean dago.\nBailarako gainerako herrietan ez dute kasurik zenbatu. Getarian 106,01ekoa da tasa, Orion 81,54koa, Zestoan 25,68koa eta Aizarnazabalen 130,04koa. Beizaman, Errezilen eta Aian, bestalde, hutsean mantentzen dute kasu metatuen tasa.\nHego Euskal Herrian, orotara, 8.940 proba egin zituzten atzo, eta 183 kasu hauteman zituzten. Lurraldez lurralde, positibo kopuru altuena Bizkaian zenbatu dute (87), eta ondoren, Nafarroan (37), Gipuzkoan (31) eta Araban (25). Nafarroan % 2,6koa da positibotasun tasa, eta Araban, Bizkaian eta Gipuzkoan %1,9koa.\nOsakidetzaren mendeko erietxeetan 23 pertsona ospitaleratu dituzte azken orduetan. Guztira, 111 pertsona daude izurriaren eraginez ospitaleetan; horietatik 45 dira ZIUetan daudenak. Atzo baino bost gutxiago dira Zaintza Intentsiboen Unitateetan dauden pertsonak.


Euskara ikasteko Bermeoko Udalak ematen dituen diru-laguntzei dagokienez, Juan Karlos Agirrek, Euskara zinegotziak, adierazi duenez eskaera orria eta dagokion dokumentazioa Berhaz bulegoan (Ertzilla kalea 6-8) aurkeztu behar dira, esan den moduan, urrian, 1etik 31ra bitarte. “2017-2018 ikasturtean eta 2018ko udan egindako ikastaroak lagunduko ditu udalak”, zehaztu du.\nAgirrek azaldu duenez, laguntza hauen helburua da “euskara ikasten ari diren Bermeoko bizilagunei erraztasunak ematea, matrikula ordaintzea eragozpena izan ez dakien euskara ikasteko”. Ildo horretan, zehaztu duenez, diru-laguntza hauen onuradunak izango dira ikasturtean edota udan, homologaturik dauden euskaltegi edota barnetegietan, helduentzako euskalduntze eta alfabetatze ikastaroak egiten dituzten Bermeoko biztanleak.\nEuskara zinegotziak azaldu duenez, ikasle bakoitzak, gehienez, 300 euroko diru-laguntza jaso ahal izango du ikastaro bakoitzeko. “Ikastaro bat baino gehiago egiten dutenek, ikastaro guztiengatik, gehienez, 500 € jaso ahal izango dituzte”, adierazi du.\nEra berean, Oinarrizko Errenta edo Gizarte Larrialdiko Laguntzarik jasotzen duten eskatzaileei gehienez, matrikularen % 70eko diru-laguntza emango zaie eta diru-laguntzaren xede den ikasturte barruan langabezian daudenei, gehienez, matrikularen % 60a. Gainontzeko ikasleek, gehienez, matrikularen % 50a eskuratu ahal izango dute.\nBermeoko Udalak euskara ikasteko ematen dituen diru-laguntza hauek bateragarriak dira HABEk eta Bizkaiko Foru Aldundiak ematen dituzten diru-laguntzekin.\nAgirrek adierazi duenez, udalaren helburua izanik Bermeoko bizilagunei bizitzaren arlo guztietan euskara normaltasunez erabili dezaten laguntzea eta horretarako, euskararen erabilera sustatzeko udalerriko eragileekin batera ekimenak eta programak bideratzea, garrantzitsua da gidabaimena euskaraz prestatzen dutenei diru laguntza ematea.\nInteresatuek eskariak Berhaz bulegoan (Ertzilla kalea, 6-8) aurkeztuko dituzte urriaren 1etik 31ra bitarte, eta, horretarako, eskari-orria, Nortasun Agiriaren fotokopia, kontu korrontearen zenbakia eta prestakuntza euskaraz jaso duen eta gainditutako azterketa teorikoa euskaraz egin duen ziurtatzen duen agiria eraman beharko dituzte. Erakunderen baten diru laguntza jaso izanaren kasuan, horren frogagiria aurkeztu beharko dute. Baldintzak betetzen dituzten eskatzaileek 150 euroko diru-laguntza jasoko dute.\nDiru-laguntzak jasotzeko baldintzak honako hauek dira: Bermeon erroldatuta egotea, gidabaimenaren prestakuntza euskaraz egitea, B mailako gidabaimenaren azterketa teorikoa euskaraz eginda eta gaindituta izatea eskaerak aurkezteko epea amaitu baino lehen eta Bermeoko Udalarekin zorrik ez izatea.\nJuan Karlos Agirrek azaldu duenez, Bermeoko autoeskoletan gidabaimena euskaraz prestatu daiteke, teorikako liburua eta testak egiteko informatikako programa euskaraz daudelako eta, ondorioz, azterketa euskaraz ere egin daiteke. Beraz, pertsona guztiak, eta bereziki gazteak, gidabaimena euskaraz egitera animatu ditu; izan ere, gazteak dira gehienbat gidabaimena prestatzen dutenak eta gaitasun osoa dute prestakuntza hori euskaraz jasotzeko.\nDiru-laguntzei buruzko informazio gehiago nahi izanez gero, Euskara Sailarekin harremanetan jartzeko eskatu du Bermeoko Udalak (94 617 9122, euskera@bermeo.eus edota bere web gunean www.bermeo-euskaraz.eus).\nBIDEOA (EUSKARA IKASTEKO)\nBIDEOA (GIDABAIMENA EUSKARAZ)


« Ars Electronica | Hasiera | imbecil.com sarean entzungai »\n2001ko urriak 4, Osteguna\t| Irristatzen\t|\nSarraskiaren aurkako kanpainia telematikoak\nIrailaren 10eko gauean, Tucson-eko (Arizona) ALF-en bulegoan mezu eletronikoa jaso zuten. Ekintzaile talde izengabe batek bere gain hartu zuen bi egun lehenago EEBBetako hiri horretan McDonald�s enpresaren janari arineko leku bat guztiz kixkali zuen sutearen ardura. Kalte ekonomikoak milioi erdi dolarrekoak izan ziren multinazionalarentzat.\nInterneten bidez jasotako aldarrikapena posta elektroniko zerbitzari izengabe bat, proxie edo remailer bat erabiliz bidalia zen. Hauek mezua zein ordenagailutik bidali den jakitea ezinezkoa egiten dute. Ekintzaileen hitzetan, Mc Donalds hori erre zuten �munduko korporazio guztiei abisua emateko�. Agirian globalizazioak lurrari eta animaliei �gizakioi zein besteei� eragiten dizkion kalteak aipatzen zituzten ekintzaileei.\nAspaldi honetan Mc Donalds izan da era askotako ekintzaileen xedea (langabetuak, laborariak, animalien aldekoak, globalizazioaren kontrakoak...), sinbolo moduan duen presentziagatik agian, eta globalizazioa, animalien erabilera eta prekaritatea bezalako hainbat ezaugarri biltzen dituelako. Hala, Interneten ere, Mc Spotlight webgunea izan zen aitzindaria korporazioen trapu zikinak aireratzen dituzten webguneetan. Webgune horretan, janariaren kalitatearen azterketa kritikoak, zerbitzarien lan baldintza eskasak, publizitatearen bidez umeen manipulazioa, animaliekiko krudelkeria, ingurugiroaren kutsadura salatzen ziren eta hainbat langileren kexuak agertzen ziren. Aipagarria da ere Ronald McDonald pailazoa urte askoan haragitu zuen langilearen testigantza, enpresaren praktikak salatuz.\nOso famatua izan da azken urteotan webgunea itxi dezaten multinazionalak epaitegietan egin duen borroka momentuz antzua. Izan ere, kalte handia egiten dio honelako enpresa bati testigantza disidente horrek, diseinu erakargarriz egina, enpresak urtero mundu osoan gastatzen dituen bi mila milioi dolarren ondoan, mundu osoaren esku dago oso diru gutxigatik eta kalte handia egin diezaioke amerikar erraldoiari. McDonals-en aurkako mobilizazio eguna deitu dute mundu mailan McSpotlight-ekoek urriaren 16rako.\nBaina izkutuko interesik dagoenik ezeztatzeko eta haren lehiakideak onuratu ez daitezen, antzeko beste enpresen aurka ere altxatu dira fronte informatibo telematikoko ekintzaileak. Burger King-en kontra antzeko webgunea egin du People for the Ethical Treatment of the Animals (PETA) elkarteak eta beste bat Wendy�s-en aurka. Kanpainiek eragin handia izan dute enpresa hauetan eta erantzun positiboa izan dute, kanpainia bertan behera uztearen truke animalien tratu onerako eta kalitatearen jagoterako konpromisoak sinatuz.


BARNETEGIA BARNETEGI BAITA BIRTUALA ERE | Zornotzako Barnetegia\nBaina beti bezala, ezer gauzatzeko orduan parte-hartzaileen inplikazioa eta arnasa da ezinbestekoa; eta hori da, zalantza barik, gure profesional handi guztiengandik eta ikasle finengandik honetan ere jaso duguna. Azken batean, hori da lortu dugun arrakasta hau lortzera eraman gaituena.\nHorrela, egunean zehar eskoletan burutu izan ditugunak jaso eta ikasleek bakarrik euren kontura burutu ahal dituztenak burutzeko moodle plataforma erabiltzen dugu. Bertan unitate bakoitzeko helburua lortze aldera, aurreikusitako jarduerak dituzte. Hor batetik eguneko unitateko jarduerak dituzte, gutxienez 6 orduko lana. eta gero, lan gehiago egin nahi dutenentzat, barnetegian ditugun ikasteko gelak eta bestelakoak ditugun bezala, plataforman ere bestelakoak dituzte. Horiek boluntarioak dira. Nork bere nahi, behar, premia, gustuen arabera aukeratzekoak.\nZuzenketei dagokienez, aukera desberdinak eskaintzen ditugu. Hasteko, zuzenketa automatikoa dugu. Zuzenketa automatikoa izan daitekeenetan, ikasleek eurek egiten dituzte euren kontura. Bigarrenez ekoizpenak ditugu. Ekoizpena eskatzen denetan, bi izan daitezke aukerak; batetik idatzizkoak; bestetik, ahozkoak. Idatzizkoa denetan, plataformak irakasleari testuak igortzeko aukera ematen dionez, aukera hori baliatuta jasotzen du irakasleak ikasleen lana; eta aukera hori baliatuta, bidaltzen dio irakasleak, gero, ikasleari feedbacka. Bestetik ahozkoa dugu. Ekoizpena ahozkoa denetan, skype eta jitsi meet plataformak erabiltzen ditugu. Egunean ahozko ekoizpena eskatzen duten jarduerak 1-3 bitartean izaten dira, maila eta eguna zein den, eta jarduna burutzeko egin beharrekoak hauek dira: testuak elkarri kontatzea, elkarrekin zerbait adostea, elkarrekin zerbaiten gainean eztabaidatzea, debatea, kontaketa, …\nAhoz burutu beharreko jarduera horien egitekoa bikoitza da;bat, talde egitura mantendu eta ikasle eta irakasleen arteko harremanak sendotu; bi, ahozko jarduera ugari burutzea, euskaraz bizitzeko aukera horretatik ahalik eta gertuen egoteko.\nBarnetegiak duen beste ezaugarrietako bat, baina, eskola-ordu arautuetatik kanpora ere euskaraz bizitzeko aukera ematen duela da. Hau da, barnetegian dena ez da eskola. Barnetegian eskola orduak oso garrantzitsuak dira, baina garrantzitsuak ere bada aisialdia, eskola orduetatik kanpora ikasleek elkarrekin ematen duten denbora eta burutzen dituzten ekintzak.\nEta onlineko barnetegi honetan ere hasieratik izan dugu argi aisialdirako euskarazko aukerak ere behar genituela, euskarazko elkar bizitza sustatzeko. Horregatik eta horretarako jarri dugu martxan whatsapp taldea, barnetegiko ikasle guztion whatsapp taldea. Bertan goizetik hasita, Beñat dugu, barnetegian 5:30etik aurrera izaten dugun moduan, izaten dugu taldeko dinamizatzaile gure artekoa bultzatzeko eta indartzeko. Horrela, egunean zehar jokoak proposatzen dizkigu edo erronkak bideratu edo aisialdirako aukerak eman.\nEta horrela, guztiok bat, guztiok batera barnetegia izaten jarraitzeko aukera egin dugu, denon artean. 8 eskola-egun baino ez dira pasatu, baina egunean egunean baino indartsuago jarraitzen dugu; denok bat eginda eta, nahiz eta etxetik izan, denok barnetegiko komunitatearen parte izaten jarraitzen dugu, barnetegia osatzen. Eta etxean geratu behar honen aurretik bizi genuen parte-hartzea ere lortu dugula esan daiteke.\nEta horregatik, eskerrik asko denoi eta eutsi goiari!!\nZornotzako Barnetegiko Zuzendaria\nAukera honi buruzko informazio gehiago nahi baduzu, jarri gurekin harremanetan helbide honetan: info@zornotzakobarnetegia.eus


2019ko ekainaren 26a, asteazkena | Ordua Euskal Herrian 22:28:14\nCUPeko legebiltzarkide taldea, 2017ko martxoan.\nGarai hartan, Javier Zaragoza Espainiako Auzitegi Nazionaleko fiskala harreman estuan ari zen Espainiako segurtasun indarrekin, hauek erreferendumari buruzko ikerketa areagotu zezaten. Testuinguru horretan eman zen CUPeko zale Marc –asmatutako izena da– izeneko pertsona lan horietan jartzeko ahalegina.\nApirileko egun haietako baten Marc-ek honako mezua jaso zuen bere telefonoan: “Pentsatzen dut jakingo duzula nor naizen, pasatuko naiz zure etxetik autoz, tartetxo bat besterik ez da izango”. Poliziak ezagutzen zuen Marc, iraganean atxilotu eta galdekatu egin zuen eta. Marc-ek Zalantza izan zuen poliziarekin egon ala ez, eta azkenean, urduritasunez betea, harekin egon zen.\nBazkaltzera joan ziren eta honek eskatu zion sator lana egiteko CUPeko zuzendaritzaren, “David Fernandezengandik gertu”, eta jaso zezala erreferendumari buruz prestatzen ari zen guztia. 700 euro emango ziotela hilero eta informazio garrantzitsua lortuz gero askoz gehiago.\nMarc-ek uko egin zion lanari, baina ez zion inori esan poliziarekin egona zela, ezta honek egindako eskakizuna ere. Ordain ordea, bi urte geroago, “kontzientzia txarra zuela” eta gertatutakoa kontatu du.


Classic Plastic Tuber Garden Bird elikadura - China Richina\nClassic Plastic Tuber Garden Bird elikadura\nModel kopurua .: HF249\nOEM / ODM: Ongi\nElikadura Geltoki: 3\nMateriala: PP + ABS\nProduktibitatea: / 3000000 hilabetea\nHornidura gaitasuna: / 3000000 hilabetea\nClassic Tube Bird elikadura , elikatu eta hegazti basatiak ikusi zure patioa propioa! Classic Tube Garden Bird elikadura da txontak, chickadees, titmice, nuthatches, junocs eta gehiago bezala hegazti txikiagoa erakartzeko handia! the Bird elikaduraopari guraso, natura maite eta haurrentzako ideia handi bat da. Elikadura mantentzea ondo hornituta bermatuz bihurtzen atsegina jarduera bat `s adineko lanpetuta mantenduz edo gazte batzuk irakasteko poza sentimendua responsibility.The eta gogobetetasuna gose animaliak elikatzeko dator handia preziorik.\nBird elikadura Quality\n- Premium kalifikazioa plastikozko hard zure haziak seguru mantentzeko egingo.\n- Hiru fedding geltokiak ahalbidetzen hegazti baino gehiago aldi berean elikatzeko.\n- Enkoder hazia etxebizitzen mantentzen 4 haziak fresko eta lehor katilu to lizunak buildup den hegazti kaltegarriak saihestuz.\n- Garbitu etxebizitzen denean `s denbora haziak Bete ikusteko aukera ematen dizu.\nBesterik gabe goratzen eman Goiko tapa Bete.\n- Contoured base bermatzen haziak kanpoko hormak bidean banatzen dira.\nLooking Plastic ideal Bird elikadura Fabrikantea eta hornitzailea for? prezioetan handien aukera zabala sormen laguntzeko behar dugu. Tube guztiak Bird elikadura kalitatea bermatuta daude. Txinan jatorria Garden Bird elikadura fabrika gara. Edozein zalantza izanez gero, jar zaitez gurekin harremanetan.


Herri komunikaziorako gakoak (ikastaroa): kartelgintzan, bideogintza, sareak... Sustatu.eus - Teknologia albisteak\nHerri komunikaziorako gakoak (ikastaroa): kartelgintzan, bideogintza, sareak...\n2020-01-09 : 18:01\nIzan Media herri komunikazio tailerrak antolatuko ditu Hala Bedi irratiak, urtarrilaren 17 eta 18an, Gasteizen, Oihaneder Euskararen Etxearekin batera. Tailer hauen helburua, komunikabide handiek jartzen dituzten gero eta traba handiagoei aurre egiteko hazia ereitea da. Herri mugimenduak zein norbanakoak komunikazioaren arloan ahalduntzea eta, bide batez, Hala Bediren proiektu komunikatiboan inplikatzea.\nOstiraleko (hilak 17) helburua izango dira pistak ematea prentsarekin harremanak eta sare sozialak kudeatzeko. 17.00etatik 20.00etara izango da hitzordua Hala Bedi irratiko ondoko lokalena.\nLarunbatean, hilak 18, goiz eta arratsaldeko saioetan, hiru puntu landuko dira:\nBideogintza. Audioa eta irudiak grabatzeko oinarrizko kontzeptuak ikasi eta tailerretako irudiak grabatu ostean, bideo baten ediziorako gakoak landuko dira. Azkenik, formatu jakin batean esportatu eta sare sozialetan zabaltzeko aukera ezberdinak ikasiko dira.\nKartelgintza. Tailer praktikoa: kartel bat nola hasi, irizpide ta kontzeptu praktikoak, diseinu grafikorako programa bat nola erabili, eta esportatzeko eta zabaltzeko edota inprimatzeko aholkuak.\nIrratigintza. Baliabide desberdinen lanketa: kuña bat nola egin, mahai tekniko bat nola kontrolatu, nola lokutatu…\nTailerretan parte hartzeko, aldez aurretiko izen-ematea beharrezkoa izango da, hemendik. Azken eguna urtarrilaren 11a da. 10 euro dira, baina ikastaroarekin batera USB txiskeroa ere banatuko zaie parte hartzaileei, tailerren eduki teoriko eta hainbat baliabideekin.


HARRAPAKARIEN MAGIAK HARRAPATUTA\nMungiarra da. Gaur egun Euskal Herriko falkonero bakarrenetakoa da. Denborarekin erakustaldiak egitea du helburu, natura kontzientzia zabaltzen laguntzea, baina batez ere portaera arazoak dituzten neska-mutilekin lan egitea.\nPublicado por Gu euskaldunak gara... en 11:06 No hay comentarios:\nXIX. mendeko botanika, Donostiako Kristina Enean\nEuskal Herriko loreen argazki eta marrazkiak biltzen ditu erakusketak. Bideo honetan duzu ikusgai 'Loreak Asmatzen' erakusketa.\nFrantziako enpresa bateko langileek fabrika lehertuko dutela mehatxu egin dute\nNew Fabris autoentzako osagaiak ekoizten dituen enpresa frantziarreko langileek fabrika lehertuko dutela mehatxu egin dute, Renaultek eta Peugeotek langile bakoitzari 30.000 euro ematen ez badiete.\nPublicado por Gu euskaldunak gara... en 11:16 No hay comentarios:\nPlastikozko 10 ontzitik 7 birziklatzen ditugu EAEn\nEcoembesen arabera, plastikozko ontziak birziklatzeko ardura duen erakunde estatala, Euskal Autonomi Erkidegoko vístanle bakoitzak 13 kilo ontzi birziklatzen ditu urtero.\nGipuzkoako hiriburuak metroa izango du\nGipuzkoako hiriburuak aipatu garraioa izango luke Anoeta estadioaren eta Lugaritzen, Antigua auzoaren, artean, Euskotrenen lineak hobetuta, Odon Elorza alkateak eta Iñaki Arriola Garraio sailburuak jakitera eman dutenez\nPublicado por Gu euskaldunak gara... en 1:48 No hay comentarios:\nHistorian lehen aldiz euskaraz abestu diote San Fermini\nPublicado por Gu euskaldunak gara... en 11:20 No hay comentarios:\nFarmazietan salgai da gaurtik aurrera eiakulazio goiztiarraren aurkako botika !\nKatalunyan zezenketak debekatu ala ez bozkatuko dute hango Parlamentuan\nGaur jaso dituzte Parlamentuan, hain zuzen, bozketa egiteko behar diren sinadurak. 50.000 behar dira baina 180.000 jaso dituzte.\nKrisiak ere San Ferminak bisitatu ditu\nAurten inoiz baino gehiago begiratzen zaio gauzen prezioari, izan ere garai txarrak dira dirua gastatzen ibiltzeko eta Sanfermietan irtetea ez da ez batere merke ateratzen.\nPublicado por Gu euskaldunak gara... en 4:27 No hay comentarios:\nMichael Jacksonen hileta Los Angeles Lakersen pabilioian izango da\nPoparen Erregea agurtzeko egingo den ekitaldian, milaka zale biltzeaz gain, kirolen eta ikuskizunaren munduko hainbat eta hainbat izar elkartuko dira, Los Angelesko Staples Centerren, Los Angeles Lakers saskibaloi-taldearen estadioan\nPublicado por Gu euskaldunak gara... en 3:53 No hay comentarios:\nPatxi Usobiaga, munduko txapelduna\nPatxi Usobiaga Eibarko eskalatzaileak munduko txapeldunaren titulua eskuratu du Txinan, Adam Ondra txekiarra mendean hartuta bihotzekoa emateko moduko finalean.\nDuela 50 urte sortutako lantegian orain 20 lagun dabiltza lanean. Teknika tradizionalaz baina labe eta tresna modernoekin tendentzia modernoak jarraitu eta aldi berean ontzi tradizionalak berreskuratu dituzte. Ortzaizeko artisauen gunean dago Goikoetxea buztindegia.\nPublicado por Gu euskaldunak gara... en 11:02 No hay comentarios:\nSestaora baldin bazoaz, baldosa ekologikoen gainean egingo duzu oinez\nTuterako enpresa batek egindako baldosa ekologikoek airea garbitzen dute eta %20an material birziklatuz eginda daude.\nPublicado por Gu euskaldunak gara... en 11:54 No hay comentarios:\nKotxeko azterketa teorikoa... 5 egunetan!\nAutoeskolek kotxeko azterketa teorikoa 5 egunetan gainditzeko eukera ematen dute ikastaro trinko baten bitartez.\nPublicado por Gu euskaldunak gara... en 11:53 No hay comentarios:\nBa al zenekien garagardoa kirolarien dietarako egokia dela?\nEzagutu itzazu bideo honetan UEUko ikastaroetan aurkeztu diren ikerketako emaitzak.\nPublicado por Gu euskaldunak gara... en 11:52 No hay comentarios:\nBilbao inoiz baino malguagoa izango da terraza jarri nahi duten ostalariekin\nAraudi berri honen bitartez hiria berpiztu nahi dute.\nPublicado por Gu euskaldunak gara... en 11:49 No hay comentarios:\nGPS bidezko sistema berritzailea jarri dute martxan Araban\nIritsi dira San Ferminak\nJai giroa, aurreko urteetako San Ferminetan\nPublicado por Gu euskaldunak gara... en 11:43 No hay comentarios:\nGasteizko Alde Zaharra kolorez bete da\nGasteizko Alde Zaharraren auzokideak aldamiora igo dira hiriaren etxaurreak mural koloretsuekin berriztatzeko.\nPublicado por Gu euskaldunak gara... en 11:42 No hay comentarios:\nOhitura zaharreko elkartasuna\nAspaldiko garaietatik suteei eta bestelako kalteei aurre egiteko sistema gorde izan da baserrietan. Izen asko izan ditu erakunde zibil horrek. Sutearo deitzen zaio gaur egun. Asanblada moduan funtzionatzen du, herrika biltzen dira eta EAE mailako erakunde nagusia ere badu.\nKrisi garaia izanik ere inork ez du oporrik gabe geratu nahi\nKontsumitzaileek ez dituzte oporrak lehen bezain goiz erreserbatzen. Azken momentura arte itxaroten dute bidaiak ahalik eta merkeen lortzeko itxaropenez.\nPublicado por Gu euskaldunak gara... en 11:28 No hay comentarios:\nJuan Carlos Perez Bilboko Orkestra Sinfonikoaz lagunduta bueltatu da\nItoiz taldeko abeslariak gaur goizean aurkeztu du 'Itoiz Suite' proiektua\nZumetaren Oi bihotz erakusketa Bilbon\nEus domeinua euskal kultura sustatzeko\nDagoeneko 35.000 lagunek eman diote atxikimendua eta 30 elkarte batu zaizkio sareko proposamen berriari. Euskara eta euskal kultura sustatzea du helburu.\nPublicado por Gu euskaldunak gara... en 11:21 No hay comentarios:\n3, 2, 1... 360º!\nU2 talde irlandarrak gaur gauean Bartzelonan emango duen kontzertuarekin ekingo dio munduan zehar egingo duen birari. 360º, halaxe du izena.\nU2 Irlandako rock bandak "360º Tour" mundu birari hasiera eman dio bart Bartzelonan.\nJacksonen jabetzak eta heriotzaren zergaitiak albiste izaten jarraitzen dute\nTestamenturik gabe, bere hiru seme-alabak dira oinordeko bakarrak. Jacksonen amaren tutoretzan daude, oraingo\nFrantziak %5,5era jaitsiko du jatetxeen eta tabernen BEZa\nFrantziako jatetxeen eta tabernen balio erantsiaren gaineko zerga (BEZ) %19,6tik %5,5era pasatuko da gaurtik aurrera, martxoaren 10ean Europar Batasunak lortutako akordioaren ondorioz. Langile asko dituzten sektoreetako BEZa jaitsi ahal izatea Frantziako Estatuaren aldarrikapen zaharra zen.\nPublicado por Gu euskaldunak gara... en 11:13 No hay comentarios:\n90 euro gastatuko ditugu beherapenetan\nAurreikuspenen arabera, %70era iritsiko dira lehen asteetako beherapenak. Saltzaileek %10ko jaitsiera espero dute aurtengo fakturazioan\nOndo gidatzeak saria du: bi puntu gehiago\nAzken hiru urteotan zirkulazio araurik hautsi ez duten gidariek bi puntu gehiago jasoko dituzte asteazken honetatik aurrera, DGTk jakitera eman duenez.\nPublicado por Gu euskaldunak gara... en 11:11 No hay comentarios:\nPublicado por Gu euskaldunak gara... en 4:28 No hay comentarios:\nEne maitia nauzu\nPublicado por Gu euskaldunak gara... en 4:05 No hay comentarios:\nPublicado por Gu euskaldunak gara... en 4:02 No hay comentarios:\nFrantziako enpresa bateko langileek fabrika lehert...\nPlastikozko 10 ontzitik 7 birziklatzen ditugu EAEn...\nHistorian lehen aldiz euskaraz abestu diote San Fe...\nFarmazietan salgai da gaurtik aurrera eiakulazio g...\nKatalunyan zezenketak debekatu ala ez bozkatuko du...\nMichael Jacksonen hileta Los Angeles Lakersen pabi...\nSestaora baldin bazoaz, baldosa ekologikoen gainea...\nBa al zenekien garagardoa kirolarien dietarako ego...\nBilbao inoiz baino malguagoa izango da terraza jar...\nGPS bidezko sistema berritzailea jarri dute martxa...\nKrisi garaia izanik ere inork ez du oporrik gabe g...\nJuan Carlos Perez Bilboko Orkestra Sinfonikoaz lag...\nJacksonen jabetzak eta heriotzaren zergaitiak albi...\nFrantziak %5,5era jaitsiko du jatetxeen eta tabern...


Aviva britainiar aseguru-etxea da, Londresko St Helen's Buildingen egoitza duena. Aviva bizitza, osasuna eta beste aseguruak saltzen dituen multinazionala da, batez ere, Mendebaldeko Europan, Ipar Amerikan eta Asian lan egiten duena. Londresko burtsan dagoen enpresa hau 2000. urtean sortua izan arren, bere aitzindariak 1696an ere sortuak ziren.\nAviva britainiar aseguru-etxea da, Londresko St Helen's Buildingen egoitza duena. Aviva bizitza, osasuna eta beste aseguruak saltzen dituen multinazionala da, batez ere, Mendebaldeko Europan, Ipar Amerikan eta Asian lan egiten duena. Londresko burtsan dagoen enpresa hau 2000. urtean sortua izan arren, bere aitzindariak 1696an ere sortuak ziren. (eu)


Harri zaharren erabilera berriak | Kultura | Berria\nVictor Arrizabalaga eskultorea, Angurretan. / Monika del Valle/Foku Tamaina handiagoan ikusi\nHorma zuzen marratuak, arroketan sortutako terrazak, eta han eta hemen utzitako harri puskak, saltzeko desegokiak izateagatik baztertuak, edota harrobiarekin batera abandonatuak: Mañariko Angurreta harrobian agerikoak dira behialako ustiapenaren zantzuak. Kareharria atera zuten handik 1970eko hamarkadara arte, eta erabili gabe zegoen harrezkeroztik, harik eta, duela lau bat urte, Victor Arrizabalaga eskultore mañariarrak begiz jo, eta kulturgune bat antolatzea erabaki zuen arte. Arrizabalagak elkarte bat sortu du, lagunekin tokia kudeatzeko —Angurreta Harrobia Kultur Elkartea—, eta hainbat urtez ibili dira garbitzen eta atontzen; harri txiki eta ertainak eta hondakinak kendu edo alboratu dituzte, baina elementu mardulenak ez dituzte mugitu, eskualdeko historiaren erakusleak baitira, eta, era berean, ekitaldi batzuetarako erabilgarriak.\nAngurreta Harrobia Arte Espazioak helburu du, «batetik, lekuaren memoria berreskuratzea, eta, bestetik, praktika artistiko berrien topagunea izatea». Ildo horretatik, performanceak, arte instalazioak, body art-a eta bestelako diziplina berriak konbinatzeko asmoa dute ohiko kultur programazioarekin, hala nola formatu txikiko kontzertuekin eta irakurketa poetikoekin.\nEskultorearen hitzetan, «museoak eta galeriak jada ez dira lekurik aproposenak praktika artistiko berrientzat, lekuak mugatzen dituelako». Hori horrela, artista garaikide askok alternatibetara jo dute, izan antzinako lantegi edo hiltegietara, izan harrobi batera, bere kasuan. Arrizabalagaren iritziz, «bizitza, natura eta artea elkarrekin egoten dira, edo lotura bat mantendu behar dute», eta Angurreta aproposa iruditzen zaio horretarako: Eskubaratz, Saibigain eta Mugarra mendiek inguratzen dute Angurreta, Urkiolako parke naturala 200 metrora dago, eta txorien txioak baino ez dira entzuten. Kutsu poetikoa ere antzematen dio Arrizabalagak, ondorioz. «Naturaren opari bat da. Nahiz eta mendia zaurituta dagoen gizakion esku hartzeagatik, kasu honetan badauka bere xarma». Hala, nahiago du lekuari Mañariko harrien lorategia deitu.\nIrailaren 3an inauguratu zuten gunea, antzinako musika jotzen duen Khantoria taldearen kontzertuarekin; Joseba Sarrionandiaren Kristalezko bihotza ipuina musikatu zuten, besteak beste, idazlea bera entzule zegoela. Herenegun beste ekitaldi bat antolatu zuten, hirurogei lagunentzat. Lehenik eta behin, bi bisita gidatu egin zituzten: geologo bat harrien eta harrobiaren sorreraz eta egituraz mintzatu zen, eta ikuspuntu artistikoa azaldu zuen Arrizabalagak. Ondoren, Laukote taldeak kontzertu bat eman zuen. Aurtengo azken ekitaldia izan zen, tokia aire zabalean egonik, eguraldiak baldintzatzen duelako egitaraua. Hala ere, dagoeneko badituzte aurrera begirako jomugak: esaterako, Tadanori Yamaguchi artista japoniarraren instalazio bat.\nYamaguchiren proiektua hartuko duen gunea okupatuta dago orain, ordea. Harrobiak dituen terraza askotako batean, Corten altzairuz eginiko esfera bat kokatu du Arrizabalagak, eta haren inguruan hiru zirkulu zentrokide osatu ditu, bertan zeuden harri batzuk erabilita; agerraldi bat eta hark sortutako uhinak dirudite. «Harrobian forma kubiko eta errektangularrak gailentzen dira, plano lauak, eta ni saiatu naiz elkarrizketa estetiko bat egiten, kontrastea sortzen», azaldu du.\nHarrobia erakustoki bilakatu nahi du, besteak beste. Bere lanak jarri ditu eskultoreak, hasteko, eta bereak dira, halaber, tokian egindako lehen esku hartze artistikoak ere. Ez dira gutxi, edozein bazterretan agertzen baitira; hasierako jarduera ekonomikoaren arrastoak eta oraingo erabilera artistikoaren lehenengo adibideak uztartu egiten dira, eta elkar osatzen dute biek. Langileek aldagelatzat eta biltegitzat erabiltzen zuten etxolaren aldamenean kokatu ditu, esate baterako, Corten altzairuz taxututako letra bilduma eta puzzle piezak.\nAlabaina, nahi gabe pilatutakoa dirudi harrizko eskailera baten ondoko gurutze sortak. Eremuari «lubaki» traza hartu zion, eta irudi hori indartzeko paratu ditu harrizko sinboloak, eta, gainean, arantzadun burdin haria. «Memoria historikoarekin lotu dut. Baina garrantzitsuena da natura, bizitza eta heriotza harremanetan daudela». Arrakala zabal bat biribildutako harri zuriz bete du, horma ilunagoarekin kontrastea eragiteko, beste behin, eta azalera lau eta estatikoei dinamismoa txertatzeko.\nLanak erakusteko ez ezik, lasai egoteko abagunea ere eskaintzen dio harrobiak Arrizabalagari; zona batean bereziki indartsua da giro poetikoa, eskultorearen hitzei erreparatuta. Bi hormek osatutako pasabide baten hondoan, Kantauriko artadi oparoak emandako gerizpean, bi harri handi utzi zituzten harrobiko langileek; horien inguruan txikiago batzuk jarri ditu eskultoreak, bazter horren «kutsu megalitikoa» azpimarratze aldera. «Cromlech bat dirudi. Oteizak zioen cromlecha gure arbasoek sortutako leku magiko bat zela, eguzkiarekin, argiarekin… konektatzeko. Naturako klaustro moduko bat da: sarritan etortzen naiz bakarrik egoteko, hausnartzeko, naturarekin harremanetan egoteko…».


PPren makila preziatuenak jokoan | Politika | Berria\nInbestidura saioak. Udalak. Bastida\nPPren makila preziatuenak jokoan\nAlderdi popularraren zerrenda izan da gehien bozkatua Arabako Errioxako Bastidan eta Guardian, baina baliteke EAJk eskuratzea alkatetzak, EH Bildurekin bat eginez gero\nAlonso, Maroto, Oiarzabal eta Comeron, Guardiako kaleetan, kanpainan. ADRIAN RUIZ DE HIERRO / EFE\nLarunbatean argituko da nork eskuratuko duen alkatetza Arabako Errioxako bi udalerririk garrantzitsuenetan, Bastidan eta Guardian. Maitzaren 26ko udal hauteskundeetan, PP izan zen gehien bozkaturiko alderdia bi herri horietan, baina baliteke eskuineko alderdiak bi udaletako aginte makilak galzea, baldin eta EH Bilduk eta EAJk akordioa lortzen badute jeltzaleei alkatetza emateko —PPk EAEn dituen alkatetza bakarrak dira, Mañuetarekin eta Navaridasekin batera—.\nBastidan, PPk eskuratu zituen boto gehien azken hauteskundeetan —326 boto; lau zinegotzi—, bigarren izan zen EAJ —306 boto; hiru zinegotzi— eta hirugarren EH Bildu —160 boto; bi zinegotzi—. Popularrek babesa behar dute alkatetza eskuratzeko, baina artean ez dute lortu. Eta saiatu saiatu dira, baita eskaintza harrigarriak eginda ere: duela egun batzuk, PPko hautagai Daniel Garciak gobernua osatzeko proposamena egin zion EH Bilduri, eta bi sail hartzeko aukera eman zion —euskara eta kirola—. Arabako PPko Iñaki Oiartzabal presidenteak berehala ezeztatu zuen Garciak egindako proposamena, eta gaitzetsi egin zuen edozein negoziazio egitea ezkerreko koalizioarekin. «Ez da EH Bildurekin akordiorik izango, ez Bastidan, ez inon», azpimarratu zuen, irmo.\nPPk ez ezik, EAJk ere eskua luzatu dio EH Bilduri akordioa egiteko. PPri aginte makila kendu asmoz, jeltzaleek EAJren alkategaia babestu eta gobernua osatzeko proposamena egin diote koaliazioari; etzi jakingo da akordioa posible izan den.\nGuardiako egoera oso antzekoa da. Popularren gotorleku historikoa da Guardia, baina hura ere gal lezakete, jeltzaleen mesedetan. PP izan zen gehien bozkatutako alderdiabozetan —294 boto eta hiru eserleku—, baina oso gertu daude jeltzaleak —270 boto eta hiru eserleku—. Hirugarren indarra da EH Bildu —225 boto eta bi eserleku—. Sozialistek, berriz, ez dute ordezkaririk lortu. EAJk eta EH Bilduk bat eginez gero, jeltzaleena izan liteke herriko alkatetza.\nZigoitia eta Kuartango, aldagaiak\nKike Fernandez de Pinedo Arabako EH Bilduko hautetsiak herenegun baieztatu zuen badagoela aukera Bastidako eta Guardiako alkatetzak PPri kentzeko. Hark azaldu zuen EAJrekin «alternatiba» bat eratzeko negoziazioetan ari direla Arabako Errioxan, baina ohartarazi zuen Bastidan eta Guardian akordiorik ez dela egongo baldin eta Zigoitian EAJk eta PSEk bat egiten badute eta alkatetza kentzen badiote EH Bilduri.\nArabako PP, berriz, kezkatuta dago Arabako Errioxan gerta litekeenarekin, eta oharra bidali die jeltzaleei: Bastidako eta Guardiako alkatetzak popularren esku uzten badituzte, PP prest legoke Kuartangon «keinu» bat egiteko. Kuartangon EH Bildu eta EAJ berdinduta daude botoetan eta eserlekuetan, eta PPren esku dago berdinketa hori apurtzea eta alkatetza jeltzaleei ematea.


Missé - Wikipedia, entziklopedia askea.\nChristian MILLE (2014-2020)\n46° 57′ 08″ N, 0° 11′ 05″ W / 46.952222222222°N,0.18472222222222°W / 46.952222222222; -0.18472222222222Koordenatuak: 46° 57′ 08″ N, 0° 11′ 05″ W / 46.952222222222°N,0.18472222222222°W / 46.952222222222; -0.18472222222222\nThouars, Luzay, Saint-Jean-de-Thouars, Saint-Léger-de-Montbrun eta Taizé\nMissé Frantziako udalerria da, Deux-Sèvres departamenduan dagoena, Poitou-Charentes eskualdean. 2013an 861 biztanle zituen.\n2007an Missé udalerrian erroldatutako biztanleak 861 ziren. Familiak 336 ziren, horien artean 64 pertsona bakarrekoak ziren (28 bakarrik bizi ziren gizonak eta 36 bakarrik bizi ziren emakumeak), 130 seme-alabarik gabeko familiak ziren, 122 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 393 etxebizitza zeuden, 342 familiaren etxebizitza nagusia ziren, 29 bigarren erresidentzia ziren eta 22 hutsik zeuden. 389 etxeak ziren eta 2 apartamentuak ziren. 342 etxebizitza nagusietatik 282 bere jabearen bizilekua ziren, 60 alokairuan okupaturik zeuden eta 1 doan lagata zegoen; 1ek gela bat zuen, 13 etxek bi zituzten, 47 etxek hiru zituzten, 86 etxek lau zituzten eta 195 etxek bost zituzten. 295 etxek euren parking plaza propioa zuten azpian. 130 etxetan ibilgailu bat zegoen eta 202 etxetan bat baino gehiago zituzten.\nMissé udalerriko biztanleria-piramidea 2009an .\n2007an lan egiteko adina zuten pertsonak 580 ziren, horien artean 434 aktiboak ziren eta 146 inaktiboak ziren. 434 pertsona aktiboetatik 401 lanean zeuden (218 gizon eta 183 emakume) eta 32 langabezian zeuden (15 gizon eta 17 emakume). 146 pertsona inaktiboetatik 68 erretiraturik zeuden, 49 ikasten zeuden eta 29 "bestelako inaktibo" gisa sailkaturik zeuden.\n2009an Missé udalerrian 362 unitate fiskal zeuden, 885,5 pertsonek osaturik. Pertsona bakoitzeko diru-sarrera fiskalaren mediana urteko 19.523 euro zen. \n2007an zeuden 19 komertzioetatik, 4 eraikuntza enpresak ziren, 4 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 1 higiezinen enpresa zen, 3 zerbitzu enpresak ziren eta 3 administrazio publikoko enpresak ziren.\n2009an zeuden norbanakoentzako 5 zerbitzu publikoetatik, 1 autoeskola zen, 1 margolaria eta 3 zurginak.\n2000. urtean Missé udalerrian 22 nekazaritza-ustiategi zeuden, 774 hektarea erabiltzen.\nSaint-Jean-de-Thouars (2,4 km)\nLuzay (2,9 km)\nSaint-Jacques-de-Thouars (3,1 km)\nSainte-Radegonde (5,9 km)\nTaizé (6,3 km)\nSainte-Verge (6,8 km)\nLouzy (7,1 km)\nMauzé-Thouarsais (7,1 km)\nSaint-Léger-de-Montbrun (7,3 km)\nWikimedia Commonsen badira fitxategi gehiago, gai hau dutenak: Missé\nOrriaren azken aldaketa: 1 martxoa 2019, 06:58.


Sortzaileen gogo zoragarria - Zientzia Kaiera\nSormenak eta psikosiak erro genetiko bera partekatzen dutela ondorioztatu dute Islandian egin berri den ikerketa batean. Izan ere, eskizofrenia edo desoreka bipolarra garatzeko arriskua handitzen duten zenbait aldaera genetiko ohi baino maizago aurkitu dituzte diziplina artistikoren bat lantzen dutenen artean.\nJenio bat izateko erokeria puntu bat izan behar dela, kontzeptu hori oso errotuta dago gizartean. Eta kontzeptu hori justifikatzeko erraza da, adibidez, hil berria den John Nash gogora ekartzea: joko-teoria garatzeagatik Ekonomiaren Nobel saria jaso zuen matematikari honek eskizofrenia paranoidea zeukan. A beautiful mind filmak oso ezagun egin zuen aparteko ikertzaile hau. Gauzak ez dira zuri ala beltz, ordea, eta ez da komeni errazkeriatan erortzea gaitz mentalen eta adimenaren arteko loturak aztertzean.\nBaina zilegi da esatea eskizofrenia edo desoreka bipolarra dutenek desberdin pentsatzen dutela, eta desberdin pentsatzea, horixe da jenio deitzen ditugun horiei egozten zaien ezaugarri nagusietako bat. Horren harira, ekarpen interesgarria egin du Islandiako ikerketa talde batek: bi gaitz horiek izateko arriskua handitzen duten zenbait aldaera genetiko aztertu, eta ikusi dute horiek maizago agertzen direla artearekin erlazionatutako elkarte profesionaletako kide direnen artean, oro har gizartean baino. Nature Neuroscience aldizkarian eman dute ikerketaren berri.\n1. irudia: Jeniotzat jotzen diren artista askok izan dituzte buruko gaitzak. Irudian, Virginia Woolf. (Argazkia: George Charles Beresford)\nAnalisi genetikoak egiten dituen Islandiako enpresa bateko (deCODE) zientzialariek zuzendu dute ikerketa. Helburua zera zen, ikustea ea eskizofrenia edo desoreka bipolarra garatzeko arriskua handitzen duten aldaera genetikoak baliagarriak ote diren, aldi berean, sormena aurresateko. Emaitzak ez dira biribilak, eta ez dute erabateko lotura erakusten inondik inora, baina badira adierazgarriak: sormenak eta psikosiak erro genetiko bera partekatzen dutela diote ondorioek.\nIslandiako daturik ez duten bi mega-analisi genetikotik abiatuta, eskizofrenia, alde batetik, eta desoreka bipolarra, bestetik, izateko arriskua handitzen duten zenbait aldaera genetiko definitu zituzten ikertzaileok aurrena. Ondoren, 86.292 islandiar aztergai hartuta, berretsi zuten aldaera horiek izateak bikoiztu egiten duela eskizofrenia garatzeko arriskua, eta heren bat handitu desoreka bipolarra jasateko aukerak.\nFaktore genetiko horiek definituta eta Islandiako biztanleriarentzat ere aplikagarriak direla baieztatuta, izaera sortzailearekin loturarik ba ote duten argitzea zen hurrengo urratsa. Baina nola definitu sormena? Zerk egiten du pertsona bat sortzaile? Sailkapen hori egiteko modu perfektua aurkitzea zaila da. Kasu honetan, ikus-entzunezko artisten, aktoreen, dantzarien, musikarien eta idazleen Islandiako elkarteren bateko kide diren mila lagun aukeratu zituzten lagin moduan. Emaitzen arabera, arriskutsutzat jotako geneak gizarte orokorrean baino maizago agertzen dira sortzaileek osatutako lagin honetan: definitutako aldaera horiek aurkitzeko aukera batez bestekoa baino %17 handiagoa da talde honetan.\n2. irudia: Musika emanaldi bat Islandian. Zenbait diziplina artistikotako kideak aztertu dituzte ikerketa honetan. (Argazkia: goatling / CC BY-SA 2.0 lizentziapean)\nEmaitzok kontrastatzeko, Herbehereetan eta Suedian aurrez egin diren azterketatan bildutako 35.000 lagun ingururen datuak ere aztertu zituzten ikertzaileok. Kasu horietan, eskizofrenia edo desoreka bipolarraren errotzat jotzen diren aldaera horietakoren bat izateko aukera are handiagoa zen pertsona sortzaileen artean; %25ekoa, hain zuzen.\nHorrenbestez, ikerketa honek erakusten duenez, izaera sortzailea duten pertsonek dituzten zenbait aldaera genetiko dira, aldi berean, gaitz mental batzuk izateko arriskua handitzen duten aldaera genetiko berberak. Hala ere, oso kontuan izan behar da bai sormena, bai eta gaitz mentalak ere, askotariko faktoreen baturatik datozela. Lotura egon badago, beraz, baina ez da estu-estua, eta are gutxiago erabatekoa.\nRobert A Power et al. Polygenic risk scores for schizophrenia and bipolar disorder predict creativity. Nature Neuroscience, 8 June 2015. doi:10.1038/nn.4040\nArgitalpen-data: 2015/06/17 · Atala: Dibulgazioa, Kolaborazioak\nMelanomak, eguzkiaren alde iluna\nAmaia Portugal Zenbait faktore genetikok areagotu egiten dute azaleko minbizia izateko arriskua. Esaterako, gizonengan inpaktu handiagoa du emakumeengan baino, oro […]\nAsteon zientzia begi-bistan #64\nAsteon Interneten jorratu diren zientzia-gaien laburpena. Begirada bat emango diogu? Geologia eta klima-aldaketa Erupzio baten magnitudea jakiteko hainbat dira kontutan […]\nNeuroblastoma: tratamenduan aurrera\nUmeei eragiten dien minbizi honen tratamendua hobetzen lagunduko duten hainbat mutazio genetiko identifikatu ditu ikerketa batek. Neuroblastomaren sorreran ezinbesteko funtzioa […]


Slow Food - Donostia conviviuma - Cofradía Vasca de Gastronomía\nSMaiatzaren 24ean kofradiako Zapino jantokian Euskal Herriko arrantzaren inguruko arazoaz programaturiko bilera ospatu zen. Luis Mokoroa presidentearen agur hitzen ondoren German Arrien idazkariak programa eta hizlariak aurkeztu zituen, Hauek Jaime BUrgaña Getariko baserritarra eta Carlos Castillo kostako arrantzalea izan ziren.\nHitzaldia eta gero mahainguru animatu eta erakusten zuen egoeragatik tamalgarri bati ekin zitzaion. Mareen poluzioa, gainustiapena, eta antzeko gaiez hitz egin zen.\nMOrala altxatzeko bokadutxo bat nahikoa izan zen, Kataluniako enbutidoaketa sei ordu lehenago arrantzaturiko arrainez osatua zegoena. Katu arraina izan zen guztion harridura sortu zuena, normalean jaten ez den arraina baita.\nzuzendariak eta hizlariak\n< Capítulo de la Cofradía del Txakoli\nVII Concurso de Pintxos Laurak Bat en Pasaia >\nLas morcillas a concurso


C.D.Hernaniko Pilota Saileko Bloga: marzo 2012\nMartxoak 23-25 asteburuko partiduen emaitzak\nIX BERRIA TXAPELKETA : Aurreko larunbatean, sekulako giroa egon zen polikiroldegiko frontoieko armailetan. Amezketako Zazpi Iturri klubak 2-1 garaitu zuen Bidegoien-eko Aurrera Saiaz taldea, era honetan txapelketa ospetsu hau bigarren urtez jarraian irabaziz, orain arte inork egin ez duen lorpena.\nKadeteetan, Altuna - Erasun bikoteak 22-7 garaitu zuen Chiapuso - Aburuza, eta markagailuan halako ezberdintasuna izan arren, partiduak 50 minutu iraun zituen eta 4 pilotariek euren maila haundia erakutsi zuten. Nagusitasuna Altuna aurrelariak markatu zuen, etorkizunean zortea lagun badu, profesional mailan gauz haundiak lortzeko aukera duena.\nJubeniletan, Irribarria - Tolosa bikoteak 22-10 garaitu zuen Labaka - Elustondo, aurreko partiduaren antzera, markagailuak islatzen duena ikusi arren, 4 pilotariak ordubetez aritu ziren jokatzen. Partidu erdirarte piloteo askoko tantuak ikusi ahal izan ziren, une horretatik aurrera egungo Gipuzkoa eta E.H-ko txapeldunak nagusitu egin ziren eta hortaz partidua eta kanporaketa irabazi zituzten. Partiduko hoberena Tolosa atzelariak emandako erakustaldia izan zen, piloteoan nagusitu zen, 2 errebote jo zituen eta partidu osoan oso seguru aurkitu zen. Okerrena beroaren ondorioz pilotek hartu zuten gehiegizko botea, honek Aurrera Saiaz-eko entrenatzailearen haserrea eragin zuelarik.\nNagusietan, dana erabakita zegoelarik, Urbieta II - Telletxea-k 22-11 garaitu zituzten Olaetxea - Santxez. Aurrera Saiaz-eko bikoteak garbi nagusitu ziren partidu honetan, afizionatu mailako bikote hoberenetako bat osatzen dute eta gehiago izan ziren bikote oraindik oso gazte baten aurrean. Urbieta II izan zen pilotari hoberena, pilotako enpresa profesionalen agendan zergatik dagoen erakutsiz.\nSari banaketarekin amaitu zen zen txapelketa honen IX. edizioa, E.H eta Errioxako klub hoberenek herri arteko txapelketaren antzera euren artean lehiatzeko aukera duten denboraldiko txapelketa bakarra. Sari banaketa honetan beste batzuen artean Martxelo Otamendi (Berria aldizkariko zuzendaria), Saulo Nebreda (euskal federazioko zuzendaria), Patxi Jauregi (gipuzkoako federazioko zuzendaria), Ander Ugarte (Punpa-ko pilotaria) eta Oier Mendizabal (Asegarce-ko pilotari profesionala) egon ziren.\nGIPUZKOAKO TXAPELKETA TRINKETEAN : Txuri eta beltz aurreko larunbatean hernaniko 2 bikotek probintzi mailako eskuz binaka jokatutako finaletan.\nTxuri 2. mailako nagusiak, Iñaki Esnal - Eñaut Esnaola bikoteak 40-16 garaitu zituztelarik Usurbilko Mendizabal - Catalina. Partiduak etzuen kolorerik izan, Hernaniko bikotea oso nagusia izan baitzen, Esnaola atzelariak bere esperientzia eta joko ona inposatu zituen. Esnal-ek ere ondo lagundu zion bere atzelariari, nahiz eta trinketean oso aditua ez izan, modalitate zail honetara moldatuz zein pilotari ona den erakutsi duelarik.\nKolore beltza Jon Leonet - Aritz Murgiondo jubenilek eduki zuten, ezin izan baitzuten Urnietako Loitegi - Lizaso bikotearen aurka jokatu Murgiondo atzelariak zoritxarrez txorkatila bihurritzearen ondorioz. Tamalgarria benetan, bikote hernaniarra oso ondo jokatzen ari baitzen eta ilusio haundiz jokatzekotan zeuden partidu hau.\nRekondo - Elorza 4 Gazteleku 16\nApaolaza - Gorrotxategi 2 Azkoitia 16\nOiarpe 18 Elizalde - Iglesias 5\nHondarribi 22 Cisneros - Rodriguez 18\nJardunaldi kaxkarra azken asteburuan pilotari hernaniarrek gainerako partiduetan izandakoa, Garaipenik batere ez eta 4 porrot jasan direlarik. Hauetatik 2 bereziki galera gogorrak izan dira, Jokin Elizalde - Unai Iglesias infantilek zonaldeko finalerdia galdu baitzuten Gipuzkoako txapelketan eta Cisneros - Suharri Rodriguez kadeteek ere 2. mailako finalerdia galdu zuten Udaberriko txapelketan.\nPublicado por Zuru en 21:47 No hay comentarios:\nMartxoak 23-25 asteburuko partiduak\nGIPUZKOAKO TXAPELKETA TRINKETEAN : Larunbatean 15:15etan Donostiko Gaska trinketean jokatuko dira probintzi mailako txapelketaren finalak, eskuz binakako modalitatean. Hernaniko 2 bikote izango dira protagonista 2 finaletan:\nJubeniletan Jon Leonet - Aritz Murgiondo arituko dira bikote Urnietarraren aurka, Loitegi - Lizaso. Partidu zaila izango dute, Loitegi aurrelaria maila honetako pilotari hoberenetakoa da eta nagusitasuna markatzen du batez ere sakearen bitartez. Hala ere bikote Hernaniarra geroz eta hobeago jokatzen ari da modalitate zail honetan eta errukirik gabe jokatzen badute zailtasunak ipiniko dizkio Urnietako bikoteari.\nNagusietan 2. mailan Iñaki Esnal - Eñaut Esnaola arituko dira Usurbilgo Mendizabal - Catalina bikotearen aurka. Hernaniarrak faborito izango dira partidu honetan, Esnaola atzelaria espezialista da modalitate honetan eta berak hartu beharko du partiduaren gaina. Esnal aurrelariak ez du esperintzia askorik trinketean baina bere beteranotasuna eta frontoian egoteko jakinduria direla medio, aurreko datuak ez du garrantzi handirik edukiko.\nPublicado por Zuru en 20:28 No hay comentarios:\nIX BERRIA TXAPELKETA 2012\nLarunbatean arratsaldeko 16:30etan Hernaniko frontoian jokatuko da txapelketa honen 9. edizioko finala. Euskal Herria eta Errioxako klubek elkarren aurka lehiatzeko duten txapelketa pribatu bakarra da.\nAurten, Amezketako Zazpi Iturri eta Bidegoien-eko Aurrera Saiaz iritsi dira finalera, hauek dira bertan protagonista izango diren pilotariak:\nKadeteak : Altuna - Erasun / Chiapuso - Aburuza\nJubenilak : Irribarria - Tolosa / Labaka - Elustondo\nNagusiak : Olaetxea II - Santxez / Urbieta II - Telletxea\nKadeteetan Zazpi Iturriko bikotea izango da faborito, Chiapuso - Aburuza bikote handia da eta txapelketa oso ona jokatu dute. Hala ere Altuna egungo E.H-ko txapelduna da, maila honetan bere gaitasunak erakusten ari delarik eta gainera Erasun lagun duela, egungo E.H-ko azpitxapelduna eta sekulako segurtasuna ematen duena atzealdean.\nJubeniletan Zazpi Iturriko bikotea faborito izango da berriz ere, kadeteetan bezela, Labaka - Elustondo bikote ona da eta txapelketan ibilbide ona daramate. Baina Irribarria - Tolosa bikotea egungo E.H-ko txapelduna da, maila honetan ezberdintasun haundia markatzen duena eta une hauetan nagusietan jokatzen ari diren bikote askori irabazteko gai direnak.\nNagusietan jaialdiko partida berdinduena espero da, Aurrera Saiaz-eko bikoteak bere klubaren ohorea mantentzeko borrokatuko du. Urbieta II - Telletxea maila honetako bikoterik hoberenetakoa da eta faborito izango da Olaetxea II - Santxez aurkari duelarik, etorkizun handiko bikotea baina txapelketa honetan irregular xamar ibili dena.\nPublicado por Zuru en 20:11 No hay comentarios:\nGRAVN TXAPELKETA : Hernaniko 3 pilotarik jokatu zuten aurreko asteburuan eskuzko modalitatean. Euren jokoaren bitartez, denboraldi honetako txapelketa ofizial garrantzitsuenean Gipuzkoak Errioxa-ren aurka 9-1 lortutako garaipenean lagundu zuten.\nEskuz binaka frontoian 22 azpikoak : Ioritz Arrieta - Bolinaga (Arrasateko pilotaria) garaile 22-9\nEskuz binaka frontoian nagusiak : Aitor Gorrotxategi - Larrañaga (Azpeitiako pilotaria) garaile 22-16\nEskuz binaka trinketean jubenilak : Aritz Murgiondo - Sarasti (Oiartzungo pilotaria) garaile 40-11\nPublicado por Zuru en 20:56 No hay comentarios:\nMartxoak 9-11 asteburuko partiduen emaitzak\nIX BERRIA TXAPELKETA : Hernanik 2-1 galdu zuen Amezketako Zazpi Iturriren aurka, igandean polikiroldegiko frontoian jokatu zen final laurdenetako kanporaketan. Hernaniko pilotariek ezin izan zuten askorik egin iazko txapeldun eta aurtengo denboraldian ere irabazteko faborito direnen aurka.\nKadeteetan Asier Arteaga eta Mikel Aranguren-ek 22-3 galdu zuten Altuna - Erasun bikotearen aurka. Zazpi Iturriko aurrelariak maila honetako pilotari hoberena dela erakutsi zuen, eta hemendik urte batzuetara, eta zorte pixka batekin, profesional gisa jokatzen ikusi dezakegula.\nJubeniletan Iñigo Urkizu eta Aritz Murgiondok 22-2 galdu zuten Iribarria - Tolosa bikotearen aurka. Berriz ere maila honetan ere maisuak dela erakutsi du Zazpi Iturriko bikoteak, eta era berean ere, Altunak zorte pixkat badu hemendik urte batzuetara profesionaletan jokatzen egon daiteke.\nNagusietan Iñaki Esnal eta Izadi Grajal-ek Hernaniko ohoreari eutsiz 22-14 gainditu zuten Olaetxea - Santxez bikotea. Bikote hernaniarrak erakutsi zuen zergatik daramagun azken 2 urteak maila honetako hoberenak izaten.\nGRAVN TXAPELKETA : Hernaniko 3 pilotarik jokatu zuten Gipuzkoako selekzioarekin denboraldi honetako txapelketa honen 1. jardunaldian. Euren jokoaren bitartez Gipuzkoak Nafarroari lortutako garaipena bultzatu dute markagailu globalean 7-5 geratu direlarik.\nEskuz binaka frontoiean, 22 azpiko mailan, Ioritz Arrieta pilotariak Bolinaga Arrasatearra lagun zuelarik, 22-20 gainditu zuen Ansotegi - Pazos bikotea.\nEskuz binaka frontoiean, nagusi mailan, Aitor Gorrotxategi eta Larrañaga Azpeitiarrak 22-14 gainditu zuten Yoldi - Linzoain bikotea.\nEskuz banaka trinketean, nagusi mailan, Unai Alvarez-ek 40-37 garaitu zuen Berrogi pilotaria.\nRekondo - Gorostidi 15 Urnieta 16\nGorrotxategi - Ezeiza 9 Intza 16\nIturrioz - Insausti 6 Gazteleku 16\nElizalde - Iglesias 18 Hondarribi 17\nGazteleku 18 Loiarte - Lazkano 7\nCisneros - Rodriguez 22 Tartaloetxe 11\nTartaloetxe 22 Leonet - Garcia 16\nPublicado por Zuru en 20:38 No hay comentarios:\nMartxoak 9-11 asteburuko partiduak\nIX BERRIA TXAPELKETA :\nIgandean goizeko 11:00etan, polikiroldegiko frontoian, pilotari Hernaniarrak final laurdenetan arituko dira iazko txapeldun eta aurtengo txapelketa irabazteko faboritoen aurka, Amezketako Zazpi Iturri kluba. Partidu hauek jokatuko dira:\nKadeteak: Arteaga - Aranguren / Altuna - Erasun\nHernanik Gipuzkoako azpitxapeldunekin indartu du taldea, baina hala ere zaila du Zazpi Iturriren aurkako partida, euren aurrelaria gaur egungo Gipuzkoako eta E.H-ko txapelduna da eta bere atzelaria ere jokalari ona da.\nJubenilak: Urkizu - Murgiondo / Irribarria - Tolosa\nZazpi Iturriko bikotea egungo Gipuzkoa eta E.H-ko txapelduna da, nahiz eta Hernaniko bikotearen maila ona izan, faborito izango dira.\nNagusiak: Esnal Gorrotxategi / Olaetxea - Santxez\nAzken partiduan Hernani faborito garbia izango da. Gorrotxategi atzelaria, egungo Gipuzkoako eta E.H-ko txapelduna da eta profesionaletan aritutako Esnal izango du aurrelari. Zazpi Iturriko bikote gazteak etorkizun ona du, baina oraindik ez du bikote hernaniar honi aurre egiteko mailarik.\nPublicado por Zuru en 20:19 No hay comentarios:\nMartxoak 2-4 asteburuko partiduen emaitzak\nEUSKAL HERRIKO TXAPELKETA : Pilotari hernaniarrek denboraldi honetako 2. txapelketa ofizialeko txapela lortu dute ohorezko mailan. Paul Ojuel - Aitor Gorrotxategi bikoteak gaina hartu zion 22-12 Mikel Rafael - Perez bikoteari, txapelketa hau bigarren aldiz jarraian irabazten dutelarik. Hernaniarrek oso praktikoki jokatu zuten Galdakaoko frontoi azkarrean, 5na berdindu zutenetik aurrera partiduan nagusitu ziren eta atzelari arabarraren akatsei probetxua ateratzen jakin zuten.\nIntza 16 Iturrioz - Insausti 11\nZestoa 18 Iglesias - Elizalde 17\nHondarribi 17 Arizmendi - Urruzola 18\nUrnieta 40 Leonet - Murgiondo 15\nAltuna - Garcia 40 Urnieta 7\nAlvarez - Esnaola 40 Loiolatarra 32\nErdipurdiko jardunaldia hernaniko pilotariena asteburu honetan, 3 garaipen eta 3 porrotekin. Hoberena Alvarez - Esnaola nagusien garaipena trinketean, Gipuzkoako 2. mailako txapelketan finala jokatzeko sarrera eman baitie.\nPublicado por Zuru en 21:51 No hay comentarios:\nMartxoak 2-4 asteburuko partiduak\nEUSKAL HERRIKO TXAPELKETA : Ostiralean 19:00etan Galdakaoko frontoian jokatuko dute Paul Ojuel - Aitor Gorrotxategi pilotariek denboraldi honetako 2. txapelketa ofizial garrantzitsuena. Bikote hernaniarrak iaz irabazitako txapelak defendatu beharko ditu Gasteizko Zaramaga klubeko Mikel Rafael - Perez bikotearen aurka.\nPartida oso berdindua espero da, sailkapen fasean Zaramaga frontoian jokatutako partiduan hernaniarrek 22-20 irabazi zuten. Etxekoek euren ohiko maila eman ezkero partidua irabazteko aukerak dituzte.\nPublicado por Zuru en 20:20 No hay comentarios:


Bitxikeriak Paris - Txiki Bidaiak\nEsan ohi da Paris dela munduko hiririk erromantikoena. Maitasunari buruzko poema, antzezlan eta film mordoaren protagonista izan da. ‘Maite zaitut’ Je t’aime esaten da frantsesez. Sena ibaiaren gainean, Pont des Arts izeneko zubian, ehunka bikotek euren izenak dituzten giltzarrapoak zintzilikatu, eta ibaira jaurtitzen dute giltza, elkarri dioten maitasuna berresteko. Baina debekatu egin behar izan dute giltzarrapoak zintzilikatzea, zubiak pisu handia hartu baitu eta erori egin baitaiteke!\nHiriko kirol arrakastatsuena da. Lehenengo, egurrezko pilotatxo bat jaurtitzen da, eta ondoren, metalezko pilota handiagoak, egurrezkotik ahalik eta hurbilen kokatuta uzten saiatzeko. Harea edo hartxintxar gainean jokatzen da. Ziur ikusiko duzula norbait petankan jolasean Parisko edozein parketan!\nParis zakurrez beteta dago. Frantsesek oso gustuko dituzte maskotak, baita haiek jatetxeetara eramatea ere. Batzuek eserlekua ere jartzen diete! Garraio publikoan joan daitezke, eta bada zakurrentzako hotelik ere! Horren alderdi negatiboa da hiria zakur kakaz josita dagoela, eta urtero ehunka paristarrek ospitalera jo behar izaten dute zakur kaka zapaldu eta irristatuta!\nAsterix komiki ezagun bateko izarra da, eta haren abenturak antzinako Frantzian kokatuta daude, Galian. Asterixen eta haren adiskideen abenturak duela 50 urte baino gehiago hasi ziren, eta gaur egun liburutan, filmetan, jolasetan eta jostailuetan ageri dira. Paristik hurbil parke tematiko bat ere badago, ikaragarri gustatuko zaizuna!\nAntzinaroan, aberatsak eta boteretsuak bakarrik hiltzen zituzten burua moztuta gaiztakeriaren bat egiten bazuten! Beste batzuek ez zuten halako zorterik, eta bizirik erretzen zituzten, edo hil arte torturatu. Joseph-Ignace Guillotin doktoreak, sufrimendua ekiditearren burua mozteko modu bizkor eta fidagarri bat lortu nahian, gillotina asmatu zuen: burdinazko marraza bat zuen egurrezko makina. Burua 2 segundoan mozten zuen burdinazko marraza hark! Parisen, egungo Place de la Concorde plazaren erdian kokatuta zegoen gillotina, eta 40.000 buru baino gehiago moztu zituzten bertan! Maria Antonietarena edo Luis XVI.arena, besteak beste.\nParisen zaldiko-maldiko ugari dago, eta plaza nahiz parke askotan ikusiko dituzu halakoak. Zaldiko-maldikoa Ekialde Hurbileko zaldizkoek asmatu zuten aspaldi. Egurrezko zaldi bat makila birakari batean sartzen zuten, eta zaldi gainean ezpatarekin zehaztasuna trebatzeko erabiltzen zuten.\nNorbaiti iruditu zitzaion asmakizun hura oso dibertigarria zela, eta halaxe jaio zen zaldiko-maldikoa. Parisen oso politak dira, oso montura dotoreak baitituzte, elefanteak, dinosauroak eta dragoiak, adibidez! Horrelako baten gainean bira eginda, zaldiko-maldikoen magia ezagutuko duzu! Baina kontuz zorabioekin!\nBarrokoa, Art Nouveau (Belle Epoque), Inpresionismoa...\nAntzina, margolariak margolan errealistak egiteagatik ziren ezagunak, hau da, argazkien antzeko margolanak egiteagatik. Baina XIX. mendearen erdialdean, Parisen, artistek arau horiek alde batera utzi zituzten: formak kolore puruak erabiliz lausotzen eta argi ugariko eszenak irudikatzen hasi ziren. Estilo artistiko berri horri inpresionismo esan zioten. Claude Monet margolari frantsesa izan zen estilo horren sortzaileetako bat. Seguru asko, eskolan erakutsiko zizuten haren margolanen bat.


Hizkuntza Biziberritzeko Gidaritzari Buruzko Ikastaldia- Euskara sustatzen\nHasiera • Euskararen Etxea • Hizkuntza Gutxituak • Berriak • Garabidek antolatutako Hizkuntza Biziberritzeko Gidaritzari Buruzko Ikastaldi Trinkoa\nGarabidek antolatutako Hizkuntza Biziberritzeko Gidaritzari Buruzko Ikastaldi Trinkoa\nPasa den urriaren 2an hasi zen Garabide elkarteak antolatutako hizkuntzen biziberritzean gidaritza profila duten eragileei zuzendutako ikastaldi trinkoa. “Hizkuntza Biziberritzeko Gidaritzari Buruzko Ikastaldi Trinkoa” izenburupean, ikastaldiak estrategia orokorretan zentratua dagoen formazio intentsiboa eskainiko die 8 hizkuntza gutxiagotuetako 12 agintariei. Parte-hartzaile horien jatorriak honako hauek dira: Kichwa (Ekuador), Quechua (Peru), Nasa (Kolonbia), Kaqchikel (Guatemala), Nahuatl (Mexico), Yukatango maia (Mexico), Amazigh (Maroko) eta Maputxeak (Txile).\nIkastaldiak urriaren 30era arte iraungo du eta formazio proiektu bat izango da, hizkuntza berreskurapenaren inguruan lanean ari diren herri indigenetako erakundeak indartzera bideratuta dagoena. Funtsean, euskal esperientziaren eta hizkuntzaren berreskurapenerako gakoen gaineko formazioa eskainiko zaie aipatu ditugun munduko hizkuntza komunitate gutxituetako ordezkariei, ondoren beraiek euren prozesuaren protagonista izan daitezen.\nGainera, parte-hartzaileek euskalgintzaren zein instituzioen hainbat entitate bisitatuko dituzte (Euskaltzaindia, Berria, HUHEZI, Kafe Antzokia, Oihaneder Euskararen Etxea, Udaletxeak, Diputazioak, hezkuntza zentroak…) ikasitakoa bertatik bertara ezagutzeko eta, halaber, sentsibilizazio ekintzak (mahai inguruak eta proiekzioak) egingo dira herri eta eskoletan euskal gizartearekin esperientzia trukerako tartea eskaintzeko asmoz. Hain zuzen ere, hemen egingo dira sentsibilizazio ekintza nabarmenenak:\n– Arizmendi ikastola, urriak 9\n– Biriatuko Ikastola eta Etxepare Lizeoa, urriak 12\n– Barañain, urriak 10\n– Beasain, urriak 11\n– Unibertsitateak: EHU, HUHEZI, urriak 16\n– Oiartzun, urriak 17\n– Usurbil, urriak 20\n– FAGOR taldea, urriak 24\nAzpimarratu beharra dago, liderrei zuzendutako ikastaldi honetan emakumeek izango duten presentzia, 12 partaideetatik 7 emakumezkoak baitira.\nMaroko, Ekuador, Txile eta Kolonbiako partaideei Berrian egindako elkarrizketa.\nTags: Garabidehizkuntza gutxiagotuakhizkuntzen berreskurapenahizkuntzen biziberritzea


Prezioa (definizioa) – Gizapedia\nBezeroek eskaria osatzen dute: zein q kantitatea zein preziotan erosteko prest dauden, zenbat eta p prezio txikiagoa gehiago erosteko prest daude. Enpresek eskaintza osatzen dute: zein kantitatea zein preziotan saltzeko dauden, zenbat eta p prezio txikiagoa orduan eta gutxiago eskaintzeko prest daude. Merkatuko prezioan, eskaintzak eta eskariak bat egiten dute.\nPrezioa (latinezko pretium hitzetik) edo salneurria ondasun edo zerbitzu bat eskuratzeagatik ordaintzen den diru zenbatekoa da. Ondasuna edo zerbitzua salerosten den prezioan, merkatuko prezioan alegia, bat egiten dute alde batetik eskaintzak (saltzailea ondasuna saldu edo zerbitzua emateko prest dagoen diru kantitatea), eta eskariak bestetik (eroslea ondasun edo zerbitzua eskuratzeagatik ordaintzeko prest dagoen diru kantitatea).\nMarketinaren ikuspuntutik berriz, prezioa funtsezko faktorea da, enpresak bere bezeroekiko harremana definitzen duena, produktuarekin, horren banaketarekin eta komunikazioarekin batera, lau faktorrekin marketin mix delakoa osatuz.\nEnpresarentzat prezioa diru sarrera nagusia da eta beraz errentagarritasunerako oinarrizko faktorea; bezeroarentzat berriz bere beharrak asetzearen trukean ordainduko duena, eta beraz bere asebetetzea erango duen funtsezko adierazlea.


Ikus-entzunezko pizgarri fiskala - Kultura Zuzendaritza Nagusia - Vianako Printzea Erakundea\nZINEMA EKOIZPENETAN ETA IKUS-ENTZUNEZKOETAN EGINDAKO INBERTSIOENGATIKO KENKARIA Sozietateen gaineko zergari buruzko abenduaren 28ko 26/2016 Foru Legeak arautua dago. Foru lege horren 65. artikuluan ezartzen da, ekoizleari eta finantzatzaileari kuota likidoan %35eko edo %40 (kasuaren arabera) kenkarirako eskubidea emanen diotela film luze zinematografikoen eta ikus-entzunezko serieen (fikziokoak, animaziokoak edo dokumentalak) Espainiako ekoizpenetan egindako inbertsioek, seriean egiteko ekoizpen industrialaren aurretik euskarri fisiko bat egitea ahalbidetzen dutenek.\nPizgarri horrek beharturik, gastuaren zati bat (%40) Nafarroan egin behar da, enpleguaren garapena eta sustapena ahalbidetzeko hainbat sektore ekonomikotan eta, bereziki, ikus-entzunezko industriako profesionalen sektorean.\nLegeak, era berean, zinema ekoizpenen finantzatzailearen figura jasotzen du.\nPizgarri fiskal hori aldatu egin da 2020ko abenduan, 2020ko abenduaren 31ko 304. zenbakiko NAOn jasotzen denez.\n21/2020 FORU LEGEA, abenduaren 29koa, zenbait zerga aldatu eta beste tributu-neurri batzuk hartzekoa eta Lurraldearen Antolamenduari eta Hirigintzari buruzko Foru Legearen testu bategina aldatzekoa.\nKuotaren kenkarien eremuan, lege honek aldatu egiten du ekoizpen zinematografikoetan eta ikus-entzunezko serieetan inbertitzeagatiko kenkaria.\nEkoizpen zinematografikoetan eta ikus-entzunezko serieetan egindako inbertsioengatiko kenkariari segurtasun juridiko handiagoa emate aldera, ezartzen da kenkariaren oinarria Kultura Zuzendaritza Nagusiaren ebazpen bidez zehaztuko dela, kontuan hartuta ekoiztetxeak egindako inbertsioa eta Nafarroan egindako gastuen zenbatekoa. Halaber, tributu-arloan eskumena duen departamentuko titularrari ahalmena ematen zaio ekoiztetxearen inbertsioa osatzen duten gastuak zehazteko, bai eta gastuak Nafarroan egindakotzat jotzeko irizpideak zehazteko ere.\nGainera, bi prozedura ezartzen dira, zerga-arloan eskumena duen departamentuko titularraren foru aginduaren bidez garatuko direnak: bata, kenkaria aplikatu ahal izateko baldintzak aldez aurretik baliozkotzekoa, eta, bestea, eragindako kostuak ondoren justifikatzekoa, kenkariaren oinarria zehazteko. Aplikatutako kenkaria handiagoa bada Kultura Zuzendaritza Nagusiaren ebazpenean ezartzen den kenkariaren oinarriaren arabera zegokiokeena baino, zergadunak kenkaria erregularizatu beharko du aipatutako ebazpenaren jakinarazpena jaso den zergaldiari dagokion autolikidazioan.\nAzkenik, pizgarri gehigarri txiki bat ezartzen da (%5 puntu gehiago kenkari-oinarriaren aurreneko milioiaren gainean) ekoizpen jakin batzuetarako: jatorrizko bertsio bakarra euskaraz duten lanak, emakumezko zuzendariek bakarrik egindako lanak, dokumentalak, animazio-ekoizpenak eta zuzendari berrien ekoizpenak.\nNAO: 2020(e)ko abenduaren 31(a), osteguna. Zenbakia 304 - Orria 13100\nZortzi.–65. artikulua, 1. apartatua, 2. apartatuko 6. paragrafoa eta 6. apartatuko\nc) letra; 2021eko urtarrilaren 1etik aurrera hasten diren ekoizpenetan izanen ditu ondorioak.\n“1.a) Espainiako film luze zinematografikoen eta ikus-entzunezko serieen (fikziokoak, animaziokoak edo dokumentalak) ekoizpenetan egindako inbertsioek, seriean egiteko ekoizpen industrialaren aurretik euskarri fisiko bat egitea ahalbidetzen dutenek, kuota likidoan %35eko kenkarirako eskubidea emanen diote ekoizleari.\nKenkariaren oinarria, zeina kultura alorrean eskudun den Nafarroako Gobernuaren organoaren ebazpen bidez zehaztuko baita, ekoizlearen inbertsioak osatuko du, baldin eta Nafarroan eginiko gastuak inbertsioaren %40ra iristen badira. Bestelakoan, kenkari-oinarria izanen da Nafarroan eginiko gastuak 0,4rekin zatitzearen emaitza.\nTributuen arloan eskumena duen departamentuko titularraren foru agindu bidez zehaztuko dira kenkariaren oinarriaren parte izan daitezkeen gastuak, bai eta gastuak Nafarroan egintzat hartzeko irizpideak ere.\na) letra honen lehen paragrafoan ezarritako kenkari-portzentajea ehuneko 40koa izanen da kenkari-oinarriko lehen milioiarentzat, honako hauen kasuan:\nJatorrizko bertsio bakarra euskarazkoa duten ekoizpenak.\nEmakumezko zuzendariek baizik eginak ez diren ekoizpenak.\nInolako film luze zinematografikorik edo fikzio-, animazio- edo dokumental-alorrekoa den ikus-entzunezko serierik zuzendu edo kozuzendu ez duen pertsona baten zuzendaritzapeko ekoizpenak.\nApartatu honetan araututako kenkariaren zenbatekoa ez da 5 milioi euro baino gehiagokoa izanen.\nKoprodukzioen kasuan, apartatu honetan adierazitako zenbatekoak koprodukzioan parte hartzen duen bakoitzaren partaidetza-ehunekoaren arabera finkatuko dira.\nb) Kenkaria obraren ekoizpena bukatzen den zergaldian sortu dela ulertuko da. Hala eta guztiz ere, ekoizpenak hamabi hilabete baino gehiagoko epea duenean edo entitatearen zergaldi batean baino gehiagotan eragiten duenean, entitateak zilegi izanen du kenkaria aplikatzea ordainketak egiten diren neurrian eta ordainketa horien zenbatekoan, kenkaria hasteko datan kenkarietarako indarrean dagoen araudia aplikatuta. Kasu horretan, kenkaria ordainketak egiten diren aldietan sortu dela ulertuko da.\nc) Kenkari horri heldu nahi dioten zergadunek proiektuaren azalpen-memoria bat aurkeztu beharko dute Nafarroako Gobernuko kultura arloko zuzendaritza nagusi eskudunean, eta hark txosten bat emanen du proiektu horrek kenkariaren betekizunak eta baldintzak betetzen dituen argitzeko.\nTxosten hori eskatzeko edukia eta prozedura zerga arloan eskumena duen departamentuko titularrak zehaztuko ditu.\nTxostena eskatu ondoren, zergadunak sortutako kenkaria kontsignatzen ahalko du bere aitorpen-likidazioan.\nd) Kenkari hau aplikatzeko nahitaezkoa izanen da produkzioak dagokion naziotasun-ziurtagiria eskuratzea eta, halaber, edukiaren izaera kulturala dela, errealitate kulturalarekiko lotura duela edo Espainian aurkezten diren lan zinematografikoen aniztasun kulturalari egindako ekarpena dela egiaztatzen duen ziurtagiria, Zinematografiaren eta Ikus-entzunezko Arteen Institutuak emana.\ne) Naziotasun-ziurtagiria eskatu eta sei hilabeteko epean, zergadunak ekoizlearen inbertsioaren justifikazioa aurkeztu beharko dio kulturaren arloko eskumena duen Nafarroako Gobernuaren zuzendaritza nagusiari, bai eta kenkaria egiaztatzeko ezarritako gainerako betekizunak betetzearen justifikazioa ere, zerga arloan eskumena duen departamentuko titularrak zehazten dituen baldintzetan.\nAurreko paragrafoan adierazitako epea betetzen ez bada, aplikatutako kenkaria galduko da, eta 76.3 artikuluan ezarritakoaren arabera erregularizatuko da.\nKulturaren arloan eskumena duen zuzendaritza nagusiak, kenkaria justifikatzen duen dokumentazioa aurkezten denetik 6 hilabeteko epean, ebazpena eman eta jakinaraziko du. Ebazpen horretan, kenkariaren oinarria zehaztuko du, kontuan hartuta ekoizlearen inbertsioa eta nafar lurraldean eginiko gastuak.\nEbazpen horretan aitortutako kenkari-oinarria aitortutako kenkari-oinarria baino txikiagoa bada, zergadunak ordaindu beharko ditu, ebazpena jakinarazi den zergaldiko kuotarekin batera, bidegabeki aplikatutako kenkariari dagokion kuota osoa gehi berandutze-interesak.\n“Kenkariaren zenbatekoa ez da 5 milioi eurotik gorakoa izanen.”\n“c) Produkzio edo koprodukzio nazionalen kasuan, ekoizleak produkzioaren kopia bat Nafarroako Filmotekari eman beharko dio, obra bukatu eta hiru hilabeteko epean.”\n2020ko abenduko aldaketari buruzko info +


A-15 eta N-Ieko kanona kobratzeari utziko zaio, EAEANren probidentzia argitu bezain pronto - Artikulua - Gipuzkoa ETORKIZUNA ORAIN\nA-15 eta N-Ieko kanona kobratzeari utziko zaio, EAEANren probidentzia argitu bezain pronto\nAzterketa juridiko sakona egin ondoren, Foru Aldundiak ez du onartuko bidesarien kobrantzarekin jarraitzeko foru dekretu-araurik.\nGipuzkoako Foru Aldundiko Diputatuen Kontseiluak akordio bat onartu du gaur, non formalki jasotzen den N-I eta A-15 errepideetan merkantziak garraiatzen dituzten ibilgailu astunei kanona eskatzeari utziko diola, Gipuzkoako Aldizkari Ofizialean (GAO) Euskal Autonomia Erkidegoko Justizia Auzitegi Nagusiaren probidentzia argitaratu bezain laster. "Une hori iristen denean, Foru Aldundiak epaitegiek esandakoa beteko du, bere terminoetan eta berehala, ematen diren ebazpen judizial guztiekin beti egin dugun bezala, aldekoak edo kontrakoak izan", azpimarratu du Eider Mendoza bozeramaileak.\nGaur egun, Aldundiak eta Bidegik indarrean dagoen legedia "zorroztasun osoz" betetzen dutela azpimarratu du foru arduradunak. Izan ere, horren arabera, xedapen orokor bat baliogabetzen duten epai irmoak indarrean sartuko dira epaia argitaratzen den egunean, eta funtzio hori Justizia Administrazioaren letraduari dagokio. Ordura arte, indarrean jarraitzen du 6/2018 Foru Arauak, Batzar Nagusiek onartu zutenak, eta Foru Aldundiak ez du ahalmenik hau indargabetzeko edo eteteko. "Beraz, Aldundiak eta Bidegik kanona kobratzen jarraitu behar dute, kontrakoa egitea indarrean dagoen legedia urratzea izango bailitzateke", azaldu du bozeramaileak: “Linbo batean gaude, indarrean sartu ez den sententzia irmo baten eta Batzar Nagusien agindu baten, nahitaez bete behar dugun mandatu bat betetzearen artean”.\nEra berean, Mendozak jakitera eman duenez, Foru Aldundiak ez du onartuko ahalmen handiko bide horietan bidesaria kobratzeko dekretu foral-araurik. "Azterketa juridiko sakona egin ostean, segurtasun juridikoari eustearen alde egin dugu; ziurgabetasun elementu ugari dituen gai baten aurrean, nahasmen gehiago ez sortzearen alde egin dugu", azaldu du. Aldi berean, gogorarazi du Foru Aldundiak Foru Arau berri bat egiteko lanean jarraitzen duela, tramurik izango ez duena, honela atzerriko garraiolarien diskriminazioa saihesteko.\nZentzu horretan, "bide horietan bidesaria ezartzeko hasierako erabakiak bere horretan" jarraitzen duela azpimarratu du bozeramaileak. Gogoratu duenez, Batzar Nagusiek 2010ean emandako aginduaren ondorio zuzena da hau, alderdi politiko guztiek ahalmen handiko errepideen finantzaketa, mantentzea eta hobekuntza erabileragatiko ordainketaren bidez finantzatu behar zela adostu ostean. Era berean, garrantzitsua da gogoratzea bidesari hauek bi aldiz kontrastatu direla Europar Batasunean eta aldeko irizpidea jaso dela; izan ere, Europar Batasunak da, zuzentarauen bidez, errepideko garraioa erabiltzeagatiko ordainketaren inguruko legedia ezartzen duena. "Duela 11 urte Gipuzkoan gainditutako eztabaida politiko batekin, bidesariak errepideak finantzatzeko modu justuena direla sinetsita eta Europaren abala jasota, Aldundiak Foru Arau berri bat onartzea erabaki du, segurtasun juridiko osoz aritzeko eta Gipuzkoako herritarrei ziurtasun guztia emateko", berretsi du.\nBestalde, gaurko Diputatuen Kontseiluak 31 pertsona izendatu ditu karrerako funtzionario bezala: 26 gizarte langile, 4 mediku eta Ogasuneko goi mailako teknikari 1. “Pasa den abenduan izendatu genituen gizarte langileak eta medikuak praktiketako funtzionario bezala, eta guztiek gainditu dute praktikaldia, haurdunaldi batekin erlazionatutako gizarte langile baten kasua izan ezik; honek, aurrerago egingo du dagokion praktikaldia. Zehazki, hauxe izan da Ogasuneko goi mailako teknikariaren kasua, honek ere hilabete batzuk geroago egin baita praktiketako prozesua”, azaldu du Mendozak, pertsona hauei guztiak zorionduz.\nForu arduradunak gogoratu duenez, gizarte langileen eta medikuen Enplegu Publikoko Eskaintzak (EPE) 2019ko urtarrilean onartu ziren, aurrez, etxe barruan, hilabetetako lana egin ostean. “Enplegu Publikoko Eskaintzak prozesu luze eta konplexuak dira, berme guztiekin egiten baitira. Gipuzkoako Foru Aldundiak prozesu hauetan sinesten du, bitartekotasuna murrizteko daukagun apustu nagusia dira eta, norabide honetan, gure konpromisoa da aurrerantzean ere EPE prozesu ezberdinak onartzen joatea, etxe honetako enplegua egonkortzen jarraitzeko estrategiaren oinarri gisa”, azaldu du foru diputatuak.\nBestalde, gaur onartu da baita ere SukalBerri laguntza-programa, Gipuzkoako gastronomiaren sektoreko eragileen eta enpresen eraldaketa digitala bultzatzeko. Ekimenak 360.000 euroko zuzkidura du. Sektorearen balio kate osoa hartuko du kontuan, eta teknologia berrien erabilera eta berrikuntza integrala sustatu nahi ditu, haien eragina aurreratuz eta negozio eta kudeaketa eredu berriak definituz. “Tradizioa eta berrikuntza nahastea funtsezkoa izan da Gipuzkoa nazioartean ezaguna izateko bere gastronomiagatik”, esan du bozeramaileak.\nPrograma honen bidez, enplegua eta aberastasuna sortzeaz gain, eta lehen sektorea bezalako beste jarduera batzuk bultzatzeaz gain, lurralde gisa proiektatzen gaituen jarduera bat indartzen lagundu nahi du Aldundiak. Poiektuek lau arlo handitan berritzen lagunduko duten jarduerak jaso beharko dituzte: produktuak eta prozesuak, jasangarritasuna eta ekonomia zirkularra, banaketako eta logistikako sistemak eta negozio ereduak. Berrikuntza teknologikoak lehenetsiko dira, bereziki eraldaketa digitala eta enpresa prozesuei aplikatutako adimen artifizialeko tresnen erabilera, eta laguntza ekonomiko handiagoa emango zaie ETE-ei.\nHorrekin guztiarekin, Gipuzkoako gastronomia-ekosistemako enpresen eraldaketa digitala sustatu nahi da, bai ikuspegi teknologikotik, bai negozio ereduaren ikuspegitik, bai produktuak eta zerbitzuak sortzeko eta kontsumo ohitura berrietara egokitzeko ikuspegitik: jasangarritasuna, elikadura osasungarria, kontsumo modu berriak, kolektiboen behar espezifikoetara egokitutako produktuak … SukalBerriren laguntzak sukaldaritza jarduerara eta balio kateko beste eragile batzuetara zuzenduta daude, hala nola ekoizleak, elikagaien industria eraldatzailea, sektorerako ekipo profesionalen industria, osagaien industria, bai eta horrekin lotutako beste jarduera batzuetara ere, hala nola prestakuntza edo zerbitzu espezializatuak. “Eraldaketa digitala funtsezko palanka da gure ekonomiaren lehiakortasuna indartzeko eta gure etorkizuneko ongizatea bermatzeko. Honek begi-bistakoa dirudi industriaren eremuan, baina ia jarduera ekonomiko guztietan izaten da horrela, baita gastronomian ere”, azpimarratu du Mendozak.\nAzkenik, eta astero bezala, COVID-19 gaitzak Aldundia gizarte politikako baliabideetan izaten ari den eragina eguneratuko du bozeramaileak. Adinekoen egoitzetako erabiltzaileen kasuan, ez dago kasu positiborik, bai ordea langileen artean: egun 8 langile daude diagnostiko positiboarekin 8 egoitzatan. Gainerakoan, azken astean ez da kasu berririk atzeman ez eguneko zentroetan, ez desgaitasuna dutenei arreta emateko zentroetan, ez gizarte inklusioan eta ezta ere adingabeei zuzendutako baliabideetan.


Akatsa Google-ren Pertsonen Identifikazioan - eta Arriskua | Martech Zone\nLagun ona Brett Evans bilaketaren emaitza interesgarria ekarri dit atentziora. Zenbait lagunek bilatzen dutenean Douglas Karr, alboko barraren testuingurua zinema ekoizleari (ez nik) buruzko informazioarekin betetzen da, baina nire argazkiarekin.\nLiluragarria da Wikipediako datuen eta nire Google+ profilaren artean ez dagoela loturarik. Bere Wikipedian ez dago nirekin loturarik duen estekarik, ez dago nire Google+ profilean bere Wikipedia orrialdera lotzen duen estekarik ... beraz, nola erabaki du Google + ek nolabait bat bera izatea? (Lehenago Wikipedia orrialde bat nuen, baina oker zegoen informazio batzuk zuzendu nituenean ezabatu zuten.)\nGure SEO analista hariari buruzko hari bat hasi zuen Google + eko bere SEO taldean eta askok komentatu zuten Google-k desanbiguazio algoritmo ikusgarria duela ... baina hemen huts egin zuen. Noiz arte ez nintzen gehiegi kezkatu JC Edwards galdera kezkagarria sortu zuen:\nZorionez, kasu honetan zinema zuzendari bat izan zen, zer gertatuko zen haur lapurreta edo hiltzailea izango balitz eta mutil honi aurpegia erakutsiko balute?\nOso pentsamendu beldurgarria da hori! Bitxia dirudi Google-k pertsona baten identifikazioa bere gain hartzea eta ez duela egiaztatzea edo horrekin baliozkotzea duen pertsona. Hori egiten dute negozio, produktu eta marka komertzialetan ... jendeak ez al luke hain garrantzitsua izango? Arazoak ikusten ditut horizontean!\nTags: egileargipendouglas karrgoogle identifikazioagoogle bilaketabilaketa emaitza\naipamena: Komunikabideen jarraipena eta kudeaketa sinplea\nKonfiguratu egiletza Yoast-en WordPress SEO-rekin


Gure mitologia - Euskal Mitologia\nGoi Erdi Aroan sortua da mitologia, edo, are gehiago, Neolitikoaren garaikoa. Oso litekeena da K.a. 1000. eta 500. urteen artean lurraldea inbaditu zuten zeltek ekartzea naturaz gaindikoaren gurtza hori. Garai hartan, natura osatzen zuten osagaiak gurtzen ziren, eta bereziki Lurra, hura hartzen baitzen gauza guztien erdigunetzat. Eguzkia, ilargia eta zerua gurtzen ziren. Gizakiekin batera bizi ziren izaki magikoei buruzko kontakizunek gero eta indar handiagoa hartzen joan ziren. Izaki haietako askok iluntasuna betetzen zuten, eta horrela egiten zaie erreferentzia euskal esaera zahar honetan:\neta gaua gauekoentzat”\nGure historiaren parte\nBerezko ezaugarriak ditu euskal mitologiak, eta euskaraz mintzatzen diren edo garai batean mintzatu ziren lurraldeetan kokatzen da (Nafarroa, Euskadi eta Ipar Euskal Herria), hizkuntza horretan helarazi baitzen. Belaunaldi batzuetatik besteetara ahoz aho igaro da, hortaz, mitologia.\nErlijio kristauaren eta erromatarren inbasioaren ondoren, hainbat aldaketa gertatu ziren euskal mitologian. Kristautasunak jatorrizko mitoak aldatu eta bere premietara egokitu zituen. Hain zuzen ere, hizkuntza basati eta paganotzat hartu zuen euskara kristautasunak. Eragin kristau horren ondorioz, mitologia zabaldu egin zen, eta, horrela, pertsonaia eta elezahar gehiago sortu ziren.\nXX mendearen hasieran, elezahar mitologiko horiek lausotzen hasi ziren, harik eta 1920 urtearen inguruan Ataungo apaiz J.M. Barandiaranek herrietan oraindik sinesten ziren istorio eta elezahar haiek guztiak biltzea erabaki zuen arte. Eta hari esker berreskuratu ziren, hain zuzen ere, ia ahazturik zeuden istorio eta elezaharrak.\nAntzinako jainkosa baten bizileku den mendi sakratu bat, orain dela 2000. urte erraldoien ezkutaleku izan ziren trikuharriak, Basajaun izeneko izaki misteriotsuaren bizitoki den baso bat, deabruaren katedrala izenaz ezagutzen den kobazulo bat. Euskadiko eta Nafarroako geografian barrena sarri topatzen dira elezaharretako izakiak gogorarazten dizkiguten lekuak. Basoak, hileta monumentuak, kobazuloak, bailarak… misteriozko elezaharrez inguratuak guztiak. Horiexek dira oso antzinako sinesmenetara eramaten gaituzten froga nabarmenenak.\nAhozko transmisioari esker iritsi da euskal mitologia belaunaldiz belaunaldi gaur egun arte, aiton-amonek beren seme-alaba eta ilobei kontatu dizkieten antzinako sinesmenetan oinarritutako parabola eta ipuinen bitartez.\nEskoletan ere irakasten da euskal mitologia, eta liburu ugari daude pertsonaia mitologikoak ezagutzen laguntzen dizkigutenak. Kultura ondare ederra osatzen dute istorio mitologikoek. Ezagutu eta errespetatu beharreko ondarea da, inondik ere.


9000 metro koadro libre Eibarko erdialdean — Eibar.ORG | Eibarko peoria\nHemen zaude: Hasiera / Blogak / Teknosexua / 9000 metro koadro libre Eibarko erdialdean\n9000 metro koadro libre Eibarko erdialdean\nGari Araolaza 2005/02/24 10:29\nEibarrera etorri denak badaki zerbait faltan badaukagu, terrenoa dela. Bestela, ia denetik daukagu, baina terrenoa oso gutxi. Gainera espertoak gara azalera alferrik galtzen.\nHor markatuta dagoen zonalde hori 9000 metro koadrokoa da. Zezen-plaza eta Guardia Zibilaren koartela dauzkagu hor jarrita. Eibarko erdialdea da, ideia baterako, goraxeago gorriz inguratuta azaltzen den eraikina, Untzaga plazan (plaza nagusian) dagoen Udaletxea da.\nZezen plaza urtean bizpahiru aldiz erabiltzen da. Urtero Udalak dirutza gastatzen du urte guztian erabili ez den toki bat txukuntzen. Gero zezenketa ospatzeko dirulaguntza handia ematen du, eta hori dena 200 edo 300 pertsona joateko, horietako asko gonbidapenarekin. Jakin nahi nuke zenbatek ordaintzen duen.\nAurten gainera, Francisco Rivera Ordoñez eta Rocio Juradoren senarra omen datoz toreatzera. Glamourra barra-barra. Ea aurten behintzat ez zaigun gehiegi kostatzen eibartarroi, honelako izarrekin jendetza etorriko da eta.\nAlbokoa, ezkerrean ikusten dena, Guardia Zibilaren koartela. Honen gainean ez daukat esateko askorik. Ez dakit zer egiten duten hor. Goardia gaixoek pena ematen didate, kalean zainketa lanak egiten, edozein ordu eta egunetan, edozein eguraldirekin, eta hemen egotera behartuta. Beraiek ere nahiago lukete beste nonbaiten egon, seguru.